EBAZPENA, 2016ko martxoaren 16koa, Osalan-Laneko Segurtasun eta Osasunerako Euskal Erakundeko zuzendari nagusiarena, 2016ko ekitaldian prebentzio-ordezkarien oinarrizko prestakuntza emateko baimenaren eta diru-laguntzaren deialdia egiten duena. - Osalan - Argitalpenak | Osalan\n3. artikulua Eskabidea izapidetzea, aurkezteko tokia eta epea.\n4. artikulua Ebaluazio-batzordea.\nII. KAPITULUA PREBENTZIO-ORDEZKARIAK TREBATZEKO DIRUZ LAGUNDUTAKO OINARRIZKO MAILAKO PRESTAKUNTZA EMATEKO BAIMENA\n6. artikulua Eskabidea.\n7. artikulua Baldintzak.\n8. artikulua Eskabidea izapidetzea, aurkezteko tokia eta epea.\nIII. KAPITULUA PREBENTZIO-ORDEZKARIAK TREBATZEKO OINARRIZKO MAILAKO PRESTAKUNTZA EMATEKO DIRU-LAGUNTZA\n10. artikulua Diru-baliabideak.\n11. artikulua Prestakuntza-orduak eta -moduluak.\n12. artikulua Diru-laguntza emateko baldintzak.\n13. artikulua Diru-laguntza emateko prozedura.\n15. artikulua Prestakuntza-jarduerak gauzatzea.\n17. artikulua Diru-laguntzen justifikazioa eta likidazioa.\n19. artikulua Ez-betetzeak eta erantzukizunak.\n20. artikulua Itzulketa-prozedura.\nOsalan-Laneko Segurtasun eta Osasunerako Euskal Erakundea sortzen duen abenduaren 21eko 7/1993 Legearen arabera, Osalan-Laneko Segurtasun eta Osasunerako Euskal Erakundea aurrerantzean, Osalan administrazio-erakunde autonomoa da, izaera juridiko propioa eta aritzeko ahalmen osoa dituena; Justizia, Enplegu eta Gizarte Segurantza Sailera atxikita dago egun, Enplegu eta Gizarte Politiketako Saila. Ekainaren 27ko 10/1997 Legeak aldatu egin zuen lege hori. Laneko segurtasun, higiene eta osasunari buruzko planak eta prestakuntza-ikastaroak programatu, antolatu eta bideratzea dago haren eginkizunen artean, betiere erakundea sortzeko aipatu legearen 4.1.h) artikuluaren arabera.\n1997ko abenduaren 11n Confebask enpresaburuen elkarteak eta ELA, UGT, CC.OO. eta LAB sindikatuek EAEn hitzartutako Laneko Osasun eta Arriskuen Prebentzioaren Arloko Lanbidearteko Akordioaren III. atalean Prebentziorako Prestakuntza ezarritakoa betetzeko, Osalanek, prebentzio-ordezkarien prestakuntza dela-eta, dei egiten die prebentzio-ordezkariak trebatzeko oinarrizko mailako ikastaroak ematea nahi duten erakunde publiko zein pribatuei, 2015erako eta jarraian aipatzen diren baldintzetan, batetik, baimena eska dezaten diruz lagundutako ikastaro horiek eman ahal izateko, betiere Osalanek ezarritako baldintzak beteta dituztela, eta, bestetik, Euskal Autonomia Erkidegoko enpresetako prebentzio-ordezkariei zuzendutako prestakuntza hori emateko diru-laguntzak eska ditzaten. Euskal Autonomia Erkidegoko enpresa eta besteren kontura lan egiten duten langile guztiei eragiten die aipatu lanbidearteko akordioak.\nHori dela eta, Euskal Autonomia Erkidegoko 2016. urteko Aurrekontu Orokorrak onartzen dituen abenduaren 23ko 9/2015 Legearekin bat, hau\nEbazpen honen xedea da prebentzio-ordezkariak trebatzeko oinarrizko mailako prestakuntza eman nahi duten erakunde publikoei zein pribatuei dei egitea, honako hauek eska ditzaten:\nEAEko enpresetako edo lantokietako prebentzio-ordezkariak trebatzeko diruz lagundutako ikastaroak emateko baimena, betiere Laneko Osasun eta Arriskuen Prebentzioaren Arloko Lanbidearteko Akordioan ezarritakoaren arabera, eta 7. artikuluan zehazten diren Osalanen baldintzak beteta dituztela.\n2016ko urtarrilaren 1etik abenduaren 1era bitartean EAEko enpresetako edo lantokietako prebentzio-ordezkariak trebatzeko prestakuntza-jarduerak gauzatzeko diru-laguntza, betiere Osasun Alorreko eta Laneko Arriskuak Prebenitzeko Alorreko Lanbidearteko Akordioan ezarritakoaren arabera eta ebazpen honetan ezarritako baldintzetan.\nartikulu artikulua. Hartzaileak.\nEuskal Autonomia Erkidegoan dauden prestakuntza-zentroek, publikoek zein pribatuek, erakunde sindikalek, bai eta egiaztatutako prebentzio-zerbitzuek ere azken horiek prebentzio-ordezkarien inguruan zerbitzuak ematen dizkieten enpresei dagokienez baimena eskatu ahalko dute, eta, baimena lortu ondoren, diru-laguntza, 2016ko ekitaldian prebentzio-ordezkariak trebatzeko oinarrizko mailako prestakuntza emateko.\nEskabideak izapidetzeko modua, eta horiek aurkezteko tokia eta epea eskabide-motaren arabera zehazten da baimena edo diru-laguntza.\nBaimenetarako zein diru-laguntzetarako eskabideak horretarako sortutako ebaluazio-batzorde batek baloratuko ditu.\nBatzorde hori honako pertsona hauek osatuko dute:\nLehendakaria: Francisco Javier Inda Ortiz de Zárate, Osalaneko zuzendariorde teknikoa.\nIdazkaria: Teresa Salazar Arteche, Osalaneko Lege Aholkularitzako arduraduna.\nBatzordekide iraunkorra: Francisco Javier Calleja Quintana, Osalaneko Prestakuntza eta Dokumentazioko kudeatzailea.\nGuztiek jasoko dute erakundeko teknikarien eta administrazio-langileen laguntza.\nDatu Pertsonalak Babesteari buruzko abenduaren 13ko 15/1999 Lege Organikoan eta Datu Pertsonalen Jabetza Publikoko Fitxategiei eta Datuak Babesteko Euskal Bulegoa sortzeari buruzko otsailaren 25eko 2/2004 Legeak xedatutakoaren arabera, deialdi honetan izapidetutako datu pertsonalak Osalanen fitxategietan jasoko dira. Datu horiek eskuratzeko, zuzentzeko, ezeztatzeko edota horiei aurka egiteko, aipatutako legean aurreikusten den eskubidea Osalanen aurrean balia daiteke, jarraian aipatzen diren lurralde-bulegoetako edozeinetan:\nArabako Lurralde Bulegoa. Jose Atxotegi 1, 01009 Vitoria-Gasteiz.\nBizkaiko Lurralde Bulegoa. Dinamita bidea z/g, 48903 Gurutzeta-Barakaldo.\nGipuzkoako Lurralde Bulegoa. Maldatxo bidea z/g, 20012 Donostia.\nDeialdi honen 2. artikuluan zerrendatutako edozein hartzailek eskatu ahalko du baimena 2016ko ekitaldian prebentzio-ordezkariak trebatzeko oinarrizko mailako prestakuntza emateko. Eskatzaileak bi taldetan sailkatuko dira:\nPrebentzio-ordezkariak trebatzeko diruz lagundutako oinarrizko mailako prestakuntza emateko 2015eko ekitaldian baimena lortu zuten erakunde publikoak zein pribatuak.\nPrebentzio-ordezkariak trebatzeko diruz lagundutako oinarrizko mailako prestakuntza emateko baimena lehen aldiz eskatzen duten erakunde publikoak zein pribatuak.\nPrebentzio-ordezkariak trebatzeko diruz lagundutako oinarrizko mailako prestakuntza emateko baimena 2015ean lortu zuten erakunde publiko zein pribatuek berriztapen-eskabidea aurkeztu beharko dute (I.1 eranskina). Eskabide horrekin batera, erantzukizunpeko adierazpen bat aurkeztuko da, 2015ean baimena eman zitzaieneko baldintzak betetzen dituztela egiaztatzen duena, edo, bestela, zehaztasunez adieraziko dute zer aldaketa izan diren, baldin eta baldintzak ez badira mantentzen.\nPrebentzio-ordezkariak trebatzeko diruz lagundutako oinarrizko mailako prestakuntza emateko baimena lehen aldiz eskatzen duten erakunde publikoek zein pribatuek honako baldintza hauek bete beharko dituzte:\nZerbitzuak ematen dizkieten enpresetako prebentzio-ordezkariak trebatzeko prestakuntza-zentroak edo prebentzio-zerbitzu egiaztatuak edota erakunde sindikalak izatea, arau-arloko oinarrizko prestakuntza emateko.\nTrebatu nahi den ikasle-kopurura doitutako hornidurak, baliabide materialak eta didaktikoak eskura izatea, ezaugarri hauen arabera:\nGutxienez 10 ikasle hartzeko ikasgelak izatea, ikasle bakoitzeko 2 m²-ko azalera eta irakaslearentzako 4 m²-ko azalera izanik.\nBehar beste baliabide didaktiko eta hornidura: arbela, telebista/bideoa, proiektagailua, Interneterako sarbidea, telefonoa, eta abar.\nLaneko arriskuen prebentzioan tarteko mailako edo goi-mailako eginkizunak betetzeko prestakuntza egiaztatzen duten irakasleak, edo eman beharreko gaietan gutxienez urtebeteko irakaskuntza- edo lan-esperientzia dutenak, eta prestakuntza hori euskaraz emateko gai direnak.\nBaimen-eskabidea egiteko eta baimena lortzeko baldintzak betetzen direla egiaztatzeko, 6. artikuluaren a) taldean sailkatutako erakundeek I.1) eranskinean dagokien atala bete beharko dute, eta, aipatu artikuluaren b) taldean sailkatutakoek, berriz, I.2) eranskina bete beharko dute. Nolanahi ere, eranskin horietan eskatzen den gainerako dokumentazioa erantsi beharko da.\nErakunde eskatzailearen lurralde historikoko Osalanen lurralde-bulegoetan aurkeztuko dira eskabideak:\nZuzenean aurkeztu ahalko dira, edo, nahi izanez gero, azaroaren 26ko 30/1992 Legeak, Herri Administrazioen Araubide Juridiko eta Administrazio Prozedura Erkideari buruzkoak, 38.4 artikuluan ezarritako bideetako bat baliatuta ere bidal daitezke.\nEskabideak hilabeteko epean aurkeztu behar dira, deialdi hau Euskal Herriko Agintaritzaren Aldizkarian argitaratu eta hurrengo egunetik aurrera.\nEskaerak aurkeztu ondoren, emandakoa baino informazio gehiago eskatu ahalko da. Nolanahi ere, Herri Administrazioen Araubide Juridiko eta Administrazio Prozedura Erkideari buruzko azaroaren 26ko 30/1992 Legearen 71. artikuluak ezartzen duenaren arabera, hamar eguneko epea emango zaio interesdunari gabeziak konpontzeko edo nahitaezko agiriak eransteko, eta jakinaraziko zaio halakorik egiten ez badu bere eskabideari uko egin diola ulertuko dela, betiere aipatutako legearen 42. artikuluan ezarritakoarekin bat etorrita, aurretiaz dagokion ebazpena eman ondoren.\nIkastaroak emateko baimenari dagokionez, Osalaneko zuzendari nagusiari dagokio ebazpen honetan araututako deialdia ebaztea, ebaluazio-batzordeak proposamena egin ondoren.\nHartutako ebazpena idatziz jakinaraziko zaie erakunde interesdunei, banaka, bi hileko epean gehienez ere, baimen-eskabidea aurkeztu eta hurrengo egunetik aurrera.\nAtal honetan aipatutako epea igarota, ebazpenik jakinarazi ez bada, beren eskabidea aintzat hartu dela ulertuko dute erakunde interesdunek, hala xedatzen baitu Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 43. artikuluak.\nPrebentzio-ordezkariak trebatzeko oinarrizko prestakuntzarako baimena emateko ebazpena emateak ez dakar berekin diru-laguntza emateko ebazpena.\nZuzendari nagusiaren ebazpenak amaiera ematen dio administrazio-bideari, eta, beraren aurka, berraztertzeko errekurtsoa jarri ahalko da organo horretan, ebazpena jakinarazi eta hurrengo egunetik hasita hilabeteko epean, edo, bestela, zuzenean administrazioarekiko auzi-errekurtsoa ere jar daiteke Bilboko Administrazioarekiko Auzietako Epaitegian, ebazpena jakinarazi eta hurrengo egunetik hasita bi hileko epean.\nPublikotasunaren ondorioetarako soilik argitaratuko dira Euskal Herriko Agintaritzaren Aldizkarian ikastaroak emateko baimen-eskariei dagozkien ebazpenak.\nNolanahi ere, baimena atzera bota daiteke, Osalaneko zuzendari nagusiaren ebazpen baten bidez eta, betiere, erakunde interesdunari entzun ondoren, deialdi honen xede diren prestakuntza-jarduerak egiten ez badira, prestakuntza-erakundearen aldetik interes-gabezia dagoela ulertuko baita; baimena atzera bota ahalko da baita ere, lortutako baimena lortzeko eskatutako baldintzak betetzen ez badira edo baimena emateko aintzat hartutako edozein inguruabar aldatu bada eta ez bada horren berri eman.\nGuztira, 300.000 euro bideratuko dira deialdi honen xede diren diru-laguntzak finantzatzeko. Zenbateko hori Osalan erakunde autonomoaren aurrekontuko 2016ko ekitaldiaren ordainketa-kredituari dagokio, eta bi zatitan banatuko da: 100.000 euro, gehienez, arau-arloko lanak finantzatzeko, eta 200.000 euro, gehienez, alderdi teknikoa finantzatzeko.\nPrebentzio-ordezkarien trebakuntzari dagokionez, Laneko Osasun eta Arriskuen Prebentzioaren Arloko Lanbidearteko Akordioaren 9. eta 11. artikuluen babesean aurkez daitezkeen prestakuntza-programa espezializatuei eragin gabe, prestakuntza-ekintzak oinarrizko prestakuntzarekin erlazionatuta egongo dira, Laneko Osasun eta Arriskuen Prebentzioaren Arloko Lanbidearteko Akordioan adierazitakoaren arabera, eta bi zati bereiziko dira: lehenengoak, arau-arloko prestakuntzari buruzkoak, 16 ordu hartuko ditu; eta, bigarrenak, prestakuntza teknikoari buruzkoak, 32 ordu. Bi modulutan antolatuko dira ekintza horiek: lehenengoak, arau-arloko prestakuntzari buruzkoak, guztira 12 irakastordu edukiko ditu; bigarrena, prestakuntza teknikoari buruzkoa izango da eta 24 irakastordu hartuko ditu. Aipatutako moduluetara joateko lanpostua nahitaez uzteko ordutzat joko dira gainerako orduak.\nErakunde sindikalek emango dute oinarrizko ikastaroaren arau-arloko prestakuntza eta eskubideei eta betebeharrei buruzkoa, eta, lehentasunez, euren prebentzio-ordezkariei emango die prestakuntza hori.\nAfiliazio sindikalik ez duten ordezkariek eskubidea izango dute beraiek aukeratutako erakunde sindikalak emandako arau-mailako prestakuntza jasotzeko.\nOinarrizko prestakuntza teknikoa emateko baimena duten zentroek edo erakundeek prebentzio-ordezkari independenteei arau-mailako trebakuntza emateko baimena izan ahalko dute.\nOsalanek ezarriko ditu eduki teknikoak zein arau-arlokoak, eta, beti ere, edukiok Laneko Osasun eta Arriskuen Prebentzioaren Arloko Lanbidearteko Akordioan ezarritakora lotuko dira.\nDiru-laguntza eskatzen duen zentroak aurretiaz eskatu eta lortu izan beharko du 2016ko ekitaldian prebentzio-ordezkariak trebatzeko oinarrizko mailako arau-arloko prestakuntza zein prestakuntza teknikoa emateko baimena.\nEzingo dute diru-laguntza eskuratu administrazio-zehapenik edo zehapen penalik duten erakunde eskatzaileek, baldin eta zehazpen horrek diru-laguntzak edo laguntza publikoak lortzeko aukera galarazten badie; ez eta aipatutakoak eskuratzeko ezgaitzen duen legezko galarazpen bat dutenek ere. Horien artean, berariazko aipamena egin behar zaie sexu-diskriminazioren ondorioz egin izan diren galarazpenei, Gizonen eta emakumeen arteko berdintasunari buruzko otsailaren 18ko 4/2005 Legeak azken xedapenetatik seigarrenean agindutakoaren arabera.\nErakunde eskatzaileak zerga-betebeharrak eta Gizarte Segurantzarekikoak egunean eduki beharko ditu. Automatikoki eta behar adina aldiz egiaztatuko da diru-laguntzak eskatzen dituzten pertsonek edo erakundeek obligazio horiek betetzen dituzten. Deialdi honen organo kudeatzaileak egingo du egiaztapena, diru-laguntzen hartzaileei oniritzia eskatzeko beharrik gabe, hala xedatzen baitu Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legeak. Edonola ere, Diru-laguntzei buruzko azaroaren 17ko 38/2003 Lege Orokorreko erregelamenduaren 22.4 artikuluan xedatutakoarekin bat, erakunde eskatzaileak berariaz uka dezake baimen hori; hala eginez gero, erregelamendu horretan bertan, 22. artikuluan, adierazitako moduan eman beharko ditu behar diren ziurtagiriak.\nEntitate onuradunek jaso badituzte ezaugarri bereko beste laguntza edo diru-laguntzaren batzuk Euskal Autonomia Erkidegoko Administrazio Orokorraren edo haren erakunde autonomoen eskutik, eta laguntza horien inguruko itzulera- edo zigor-prozesuren bat izapidetzen ari bada, prozesu horrek amaituta egon behar du entitate horiei diru-laguntza esleitzeko edo esleituta dutenei dagokiena ordaintzeko.\nOro har, ezin izango dira diru-laguntzen onuradun izan diru-laguntzei buruzko azaroaren 17ko 38/2003 Lege Orokorraren 13. artikuluan adierazitako gorabeheraren batean aurkitzen diren erakunde eskatzaileak.\nNolanahi ere, baimena ematea atzera bota daiteke, Osalaneko zuzendari nagusiaren ebazpen baten bidez eta, betiere erakunde interesdunari entzun ondoren, lortutako baimena lortzeko eskatutako baldintzak betetzen ez badira edo baimena emateko aintzat hartutako edozein inguruabar aldatu bada eta ez bada horren berri eman.\n2016ko urtarrilaren 1etik abenduaren 1era bitartean, EAEko enpresa edo lantokietako prebentzio-ordezkariei zuzendutako arau-arloko prestakuntza-jarduerak emateko diru-laguntza, ebazpen honetan ezarritako baldintzen arabera.\nDiru-laguntzaren eskaera. Izapideak eta eskabidea egiteko tokia eta epea.\nDiru-laguntza hau eskatu ahalko dute EAEko enpresa edo lantokietan prebentzio-ordezkariei arau-arloko prestakuntza emateko baimena lortu duten erakundeek.\nEskabidea egiteko, honako agiri hauek aurkeztu beharko dira prestakuntza-jarduera egingo den lurralde historikoari dagokion Osalanen Lurralde Bulegoan: II. eta III. eranskinetako Dok-1-Doc agiriak, behar bezala beteta, bai eta eguneroko bertaratze-parteak ere, irakasleak eta parte-hartzaileek sinatuta.\nAgiriok zuzenean aurkeztu ahalko dira, edo, nahi izanez gero, Herri Administrazioen Araubide Juridiko eta Administrazio Prozedura Erkideari buruzko azaroaren 26ko 30/1992 Legearen 38.4 artikuluan ezarritako bideetako bat erabilita.\n2016an prestakuntza-jarduera bat baino gehiago gauzatzeko diru-laguntza eskatzen bada, II. eranskina behin bakarrik aurkeztu beharko da.\nEskabideak egiteko epea prestakuntza emateko baimenaren ebazpena EHAAn argitaratu eta hurrengo egunean hasiko da. 2016ko urtarrilaren 1etik aurrera egindako arau-arloko prestakuntza-jarduerentzat eskatu ahalko da diru-laguntza. Epe hori 2016ko abenduaren 1ean amaituko da, edo deialdi honen xede diren diru-laguntzak finantzatzera bideratutako baliabide ekonomikoak agortzen diren unean. Osalaneko Zuzendaritza Nagusiak emango du horren berri, jakinarazpena EHAAn argitaratuta.\nDiru-laguntza eskatzen deneko prestakuntza-jarduera bukatu ondorengo hamar lanegunen barruan aurkeztu beharko da eskabidea, edo, hala badagokio, eskabidea egiteko epea irekitzen denean.\nEskabidea aurkeztu ondoren, emandakoa baino informazio gehiago eskatu ahalko da. Nolanahi ere, Herri Administrazioen Araubide Juridiko eta Administrazio Prozedura Erkideari buruzko azaroaren 26ko 30/1992 Legeak 71. artikuluan ezartzen duenaren arabera, hamar eguneko epea emango zaio interesdunari gabeziak konpontzeko edo nahitaezko agiriak eransteko, eta jakinaraziko zaio halakorik egiten ez badu bere eskabideari uko egin diola ulertuko dela, betiere aipatutako legean 42. artikuluan ezarritakoarekin bat etorrita, aurretiaz dagokion ebazpena eman ondoren.\nEbazpena, errekurtsoak, ebazteko eta jakinarazteko epeak, eta jakinarazteko modua.\nDiru-laguntzak emateari dagokionez, Osalaneko zuzendari nagusiari dagokio ebazpen honetan araututako deialdia ebaztea, betiere ebaluazio-batzordeak proposamena egin ondoren.\nHartutako ebazpena idatziz jakinaraziko zaie interesdunei, banaka, gehienez ere hilabeteko epean, diru-laguntzaren eskabidea aurkeztu eta hurrengo egunetik aurrera.\nIdatzi-zati honetan aipatutako epea igaro eta ebazpenik jakinarazten ez bada, beren eskabidea aintzat hartu dela ulertuko dute interesdunek, hala xedatzen baitu Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 43. artikuluak.\nZuzendari nagusiaren ebazpenak amaiera ematen dio administrazio-bideari, eta, beraren aurka, berraztertzeko errekurtsoa jarri ahalko da organo horretan, ebazpena jakinarazi eta biharamunetik hasita hilabeteko epean, edo, bestela, zuzenean administrazioarekiko auzi-errekurtsoa ere jar daiteke Bilboko Administrazioarekiko Auzietako Epaitegian, ebazpena jakinarazi eta hurrengo egunetik hasita bi hileko epean.\nPublikotasunaren ondorioetarako soilik argitaratuko dira Euskal Herriko Agintaritzaren Aldizkarian diru-laguntza jasotzeko eskariei dagozkien ebazpenak.\n2016ko urtarrilaren 1etik abenduaren 1era bitartean EAEko enpresa edo lantokietako prebentzio-ordezkariei zuzendutako teknika-arloko prestakuntza-jarduerak emateko diru-laguntza, ebazpen honetan ezarritako baldintzen arabera.\nArau-arloko prestakuntza bukatu ondoren, Osalanek prestakuntza-zentroetara bidaliko du teknika-arloko prestakuntza-jardueretan parte har dezaketenen zerrenda, ikasleek erakutsitako lehentasunen arabera; Osalanek aldez aurretik bidaliko die prestakuntza hori emateko baimendutako zentroen zerrenda, eta ikasleek aukeratu beharko dute zein komeni zaien.\nPrestakuntza-jarduera amaitutakoan, ikastetxeek horietarako diru-laguntza eskatu ahalko dute. Horretarako, honako agiri hauek aurkeztu beharko dira prestakuntza-jarduera egingo deneko lurralde historikoko Osalanen Lurralde Bulegoan: II. eta III. eranskinetako Dok-1-Doc agiriak, behar bezala beteta, bai eta eguneroko bertaratze-parteak ere, irakasleak eta parte-hartzaileek sinatuta.\nArabako Lurralde Zentroa. Jose Atxotegi 1, 01009 Vitoria-Gasteiz.\nBizkaiko Lurralde Zentroa Dinamita bidea z/g, 48903 Gurutzeta-Barakaldo.\nGipuzkoako Lurralde Zentroa Maldatxo bidea z/g, 20012 Donostia.\nEskabideak egiteko epea prestakuntza emateko baimenaren ebazpena EHAAn argitaratu eta hurrengo egunean hasiko da. 2016ko urtarrilaren 1etik aurrera egindako prestakuntza-jardueretarako emango dira diru-laguntzak. Epe hori 2016ko abenduaren 1ean amaituko da, edo deialdi honen xede diren diru-laguntzak finantzatzera bideratutako baliabide ekonomikoak agortzen diren unean. Osalaneko Zuzendaritza Nagusiak emango du horren berri, EHAAn jakinarazpena argitaratuta.\nEskabidea aurkeztu ondoren, emandakoa baino informazio gehiago eskatu ahalko da. Nolanahi ere, Herri Administrazioen Araubide Juridiko eta Administrazio Prozedura Erkideari buruzko azaroaren 26ko 30/1992 Legearen 71. artikuluak ezartzen duenaren arabera, hamar eguneko epea emango zaio interesdunari gabeziak konpontzeko edo nahitaezko agiriak eransteko, eta jakinaraziko zaio halakorik egiten ez badu bere eskabideari uko egin diola ulertuko dela, betiere aipatutako legearen 42. artikuluan ezarritakoarekin bat etorrita, aurretiaz dagokion ebazpena eman ondoren.\nDeialdi honen xede diren prestakuntza-jarduerak finantzatzeko aplika daitezkeen prestakuntza-ordu bakoitzeko gehienezko modulu ekonomikoak (horien plangintza egitetik zein gauzatzetik eratorritako kostu guztiak barne) honako hauek dira:\nPrestakuntza-jarduera Prebentzio-ordezkarien oinarrizko prestakuntza: 112,50 euroko modulu ekonomikoa.\nBaliabide finantzarioen optimizazioa bateragarri egiteko eta deialdi honen xede diren premia zehatzak betetzeko bidea emango duten eraginkortasun-irizpideak aplikatuta zehaztuko da prestakuntza-ekintza bakoitzean parte har dezaketen ikasleen kopurua.\n15 partaidetara iristen ez diren kasuetan, honako taula honetan ezarritakoaren arabera finantzatuko dira ekintzak:\nEzingo dute diru-laguntzarik jaso deialdi honen bitartez gutxienez 10 ikasle biltzen ez dituzten taldeek. Prestakuntza honetan euskararen erabilera sustatzeko, euskarazko taldeak salbuespen izango dira, eta, gutxienez 5 ikasle biltzen dituzten taldeak onartuko dira, Euskaraz gauzatzen diren jarduerak honako taula honetan ezarritakoaren arabera finantzatuko dira:\nOsalanek doan emango die prestakuntza-eskuliburu bana ikasle guztiei. Sobera geratzen diren eskuliburuak Osalani itzuli beharko zaizkio.\nPrestakuntza-erakundeek programatuta dituzten prestakuntza-ekintzen berri emango diote Osalani, gauzatzen hasi baino 10 egun lehenago, bai eta prestakuntza-ekintza bakoitzerako behar diren material didaktikoen bidalketaren berri ere, Osalanek horien inguruan egin behar duen ikuskari-lana errazteko.\n36 orduko oinarrizko prestakuntza bukatzean, prestakuntza bukatu duten guztiei horren ziurtagiria emateko konpromisoa hartu du Osalanek. Oinarrizko prestakuntza hori bi modulutan banatuta dago: arau-arloko modulua, 12 ordukoa, eta arlo teknikoko modulua, 24 ordukoa. Prestakuntza-ekintza bat burututzat emango da, prestakuntza-ekintzaren zati bakoitzean izandako parte-hartzea gutxienez % 80koa izan bada.\nDiru-laguntzak ordainketa bakarrean emango dira, diruz laguntzeko eskatu eta eskabidea onartu deneko prestakuntza-jarduera bukatu ondoren, eta 13. artikuluaren 1.a.2) eta 2.a.2) zenbakietan aipatutako agirizko justifikazioa aurkeztu ondoren, baita beheko artikuluan aipatutakoak ere.\nDiru-laguntzaren erakunde onuradunak prestakuntza-jarduera gauzatu izana justifikatu beharko du hura bukatu ondoren, emandako prestakuntza-ekintzen ziurtagirien edo zuzenbidean baliozkoa den beste froga-agiriren baten bidez; nolanahi ere, agiri horietan ikastaroari, partaide-kopuruari eta datei buruzko informazioa jaso beharko da, ebazpen honen 13. artikuluaren 1.a.2) eta 2.a.2) zenbakietan xedatutakoaren arabera, eta, betiere, 14. artikuluaren 1. paragrafoan adierazitako zenbatekoa erreferentzia gisa hartuta.\nErakunde onuradunaren betebehar izango dira azaroaren 11ko 1/1997 Legegintzako Dekretuak onartutako Euskadiko Ogasun Nagusiaren Antolarauei buruzko Legearen testu bateginaren 50. artikuluan eta Diru-laguntzei buruzko azaroaren 17ko 38/2003 Lege Orokorraren 14. artikuluan jasotakoak, eta, bereziki, honako hauek:\nEsleitutako diru-laguntza onartzea. Diru-laguntzak esleitzeko ebazpena jakinarazi eta 15 egun naturaleko epean erakunde onuradunek ez badiote diru-laguntzari berariaz eta idatziz uko egiten, laguntza onartutzat joko da. Laguntzari uko egiten badiote, penalizazioa izango dute deialdi honetan diruz lagundutzen diren beste jarduera batzuk egiteko.\nDiru-laguntza ematea eragin zuen jarduera gauzatzea.\nDiru-laguntza emateko bete beharreko betekizunak eta baldintzak bete direla egiaztatzea.\nPrestakuntza-jardueren doakotasuna bermatzea horietan parte hartzen dutenentzat.\nOsalanen, Enplegu eta Gizarte Politiketako Sailaren, Kontrol Ekonomikoko Bulegoaren eta Herri Kontuen Euskal Epaitegiaren egiaztatze- eta kontrol-jardunen eraginpean jartzea. Horretarako, instituzio, entitate eta erakunde horiei lokal eta instalazioetara sartzen utziko diete, eta parte-hartzaileekin, irakasleekin eta elkarrizketatzea komeni den gainerako pertsonekin harremanetan jartzen, baita langileen legezko ordezkaritzako kideak diren parte-hartzaileekin ere.\nHelburu berberarekin edo antzekoarekin beste edozein Administrazio edo erakunde publiko nahiz pribatutatik diru-laguntzarik jasoz gero, horren berri ematea.\nDiru-laguntza ematerakoan kontuan hartutako gorabehera edo egoeretatik edozein aldatzen bada gerora, horren berri eman behar du onuradunak.\nEuskal Autonomia Erkidegoko Administrazio Orokorrak eta haren erakunde autonomoek, zuzenbide pribatuko erakunde publikoek eta sozietate publikoek emandako izaera bereko laguntzen edo diru-laguntzen esparruan hasi, eta oraindik izapidetze-bidean den edozein itzultze- edo zehapen-prozedura jakinaraztea. Beraz, prozedura horiek bukatu arte, ez zaizkie emango edo ordainduko ebazpen honetan aurreikusitako laguntzak onuradunei.\nDiru-laguntzei buruzko azaroaren 17ko 38/2003 Lege Orokorraren 18.4 artikuluan xedatu bezala, onuradunek behar bezala iragarri behar dute finantzazio publikoa izan dutela diru-laguntza honek barne hartzen dituen programek, jarduerek, inbertsioek edo bestelako jarduketek, arauz ezarritakoaren arabera.\nDiru-laguntzako erakunde onuradunak Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 53.1 artikuluan edo Diru-laguntzei buruzko azaroaren 17ko 38/2003 Lege Orokorraren 37. artikuluan ezarritako kasuetariko batean sartzen badira, edo ebazpen honetan, gainerako arau aplikagarrietan nahiz emakida-ebazpenean ezarritako edozein baldintza urratzen badute, Osalaneko zuzendari nagusiak gainerako zenbatekoak jasotzeko eskubidearen galera adieraziko du, behar den ebazpenaren bidez, eta, kasuan kasu, jasotako diru-laguntzaren zati bat edo osorik eta horien legezko berandutze-interesak Euskal Autonomia Erkidegoko Diruzaintza Nagusira itzuli beharra ere ezarriko du, hargatik eragotzi gabe bidezko gainerako ekintza guztiak. Diru-kopuru horiek sarrera publikotzat hartuko dira, dagozkien legezko ondorioetarako, eta erantzukizun-erregimena Euskal Autonomia Erkidegoko Ogasun Nagusiaren Antolarauei buruzko Legearen testu bateginak 64. artikuluan ezarritakoa izango da.\nOsalaneko zuzendari nagusiak prozedura hasi dela eta horren oinarri diren arrazoiak zein diren jakinaraziko dio diru-laguntzaren onuradun den erakundeari, eta 15 egun balioduneko epea emango dio egoki jotzen dituen alegazioak aurkez ditzan.\nAlegazioak jasota edo alegaziorik gabe, horretarako epea amaitzen bada, Osalaneko zuzendari nagusiak ebazpen bidez emango dio amaiera itzulketa-prozedurari; uste badu arau aplikagarriak hautsi direla, ebazpena emango du, kasuan kasu, dirua EAEko Diruzaintza Nagusiari itzultzeko obligazioa xedatzeko; itzulketarako epea bi hilekoa izango da, jakinarazten denetik hara. Borondatezko epetzat joko da epe hori. Itzulketa-prozedura gehienez ere sei hilean ebatzi behar da.\nBorondatezko aldian itzuli ezean, Eusko Jaurlaritzaren Ogasun eta Finantza Saileko Ogasun eta Finantzetako Sailburuordetzari jakinaraziko zaio, legezko araudi aplikagarrian xedatutakoari jarraikiz premiamendu-bideari ekin diezaion.\nEbazpen honek berariaz ezarri gabeko guztian, Herri Administrazioen Araubide Juridikoa eta Administrazio Prozedura Erkidea arautzen dituen azaroaren 26ko 30/1992 Legean eta Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintza Dekretuan jasotako arauak aplikatuko dira.\nEbazpen honek administrazio-bideari amaiera ematen dio, eta, beraren aurka, berraztertze-errekurtsoa aurkez dakioke Osalaneko zuzendari nagusiari hilabeteko epean, edo, bestela, Administrazioarekiko auzi-errekurtsoa Bilboko Administrazioarekiko Auzietako Epaitegian bi hileko epean; bi kasuetan, Euskal Herriko Agintaritzaren Aldizkarian argitaratu eta hurrengo egunetik aurrera hasiko da epea. Herri Administrazioaren Araubide Juridikoaren eta Administrazio Prozedura Erkidearen azaroaren 26ko 30/1992 Legearen 116. eta 117. artikuluetan eta Administrazioarekiko Auzien Jurisdikzioa arautzen duen uztailaren 13ko 29/1998 Legearen 8.3. eta 46. artikuluetan ezarritakoaren arabera egingo da hori.\nBarakaldo, 2016ko martxoaren 16a.\nZuzendutakoa: EBAZPENA, 2016ko apirilaren 4koa, Osalan-Laneko Segurtasun eta Osasunerako Euskal Erakundeko zuzendari nagusiarena, zeinaren bidez 2016ko martxoaren 16ko Ebazpenean egindako errakuntza zuzentzen baita. Ebazpen horren bidez, 2016 ekitaldirako prebentzio-or


Sekretuak, amesak eta maitasuna, Mikel Alviraren nobela barrian - bizkaie.biz\nSekretuak, amesak eta maitasuna, Mikel Alviraren nobela barrian\nDabi Piedra Robledo\t2011-12-13 14:45 Kulturea\nEleberri fresko eta arina da, argi asko emon nahi izan deutsat, ez dot lan dramatikoa egin nahi izan, azaldu dau Mikel Alvirak. Halandabe, misterioa eta sekretuak ez dira falta.\nLlegara la lluvia eleberrian, Bizkaiko kostaldeko herri txiki batera eroango gaitu Iruñeko idazleak, eta hango pertsonaiak ezagutuko doguz, bai 1910ean bizi ziranak eta baita 1980koak be. Izan be, alkarregaz lotutako kontakizun bi tartekatzen dira nobelan, 70 urteko aldeagaz. Eleberri fresko eta arina da, argi asko emon nahi izan deutsat, ez dot lan dramatikoa egin nahi izan, azaldu dau Mikel Alvirak. Halandabe, misterioa eta sekretuak ez dira falta.\n1910ean, Fernando Uribek Santa Elenako faroa erosten dauen momentuan hasten da kontakizuna, Bizkaiko kostaldeko herri baten (ez da zehazten zein dan). Fernando, modernidadean sinisten dauen gizona da, hegazkinakaz obsesionauta dago. 1980an, itsasargia hotela da eta Fernandoren iloba Nando da jaubea. Bikote ingeles bat denporalditxo bat igaroten etorri da hotelera. Alkarregaz lotutako istorio bi dakarz, beraz, Llegara la lluvia eleberriak. Fernando eta Nandoren inguruan eratu dot kontaketea, baina pertsonaia asko sartu dodaz, azaldu dau Mikel Alvirak. Maitasun kontuak, jazoera korapilotsuak, jentearen arteko hartu-emonen eta komunikazinoaren ganeko gogoetak dakarz Alvirak. Ganera, bai 1910eko istorioan eta bai 1980koan be, testuinguru politikoak garrantzia dauka, azpimarratu dau idazleak.\nMaitasunezko eleberria da Llegara la lluvia, baina zentzu zabalean, maitasuna alderdi guztietatik begiratuta, amodioagaz lotua zein heriotzea eta denporea gainditzen dituana; edo maitasun debekatua, dino Mikel Alvirak. Formeari jagokonez, esan beharra dago poesia be tartekatu dauela idazleak, olerkien bidez istorioa aberasten dau.\nErronka nagusi bi euki ditu Mikel Alvirak nobelea idazteko orduan: batetik, nobelearen egituran ahalegin berezia egin nahi izan dau, eta hortik dator sasoi bitako istorioak eleberri bakarrean batu izana. Zer kontetan dan bai, baina zelan eginda dagoan be garrantzitsua da, aitatu dau, 70 urtek banatutako istorio bi dagoz eta biek alkar elikatzen dabe, egitura aldetik gatxa da erronka hori.\nAlviraren bigarren erronkea, gizakien arteko komunikazinoa aztertzea izan da, pertsonaiek sekretuak daukiez eta horrek baldintzatu egiten dau istorio osoa. Sekretuen barri daukan bakarra irakurlea da baina, edozelan be, kontakizunaren amaierara arte ez dira misterio guztiak argitzen. Mikel Alviraren esanetan, geure buruaz esaten doguna jagotea funtsezkoa da gizarte honetan eta pertsonaiek gogoan daukie hori.\nBere buruari ipinitako erronka biak gainditu ditualakoan dago Mikel Alvira, nobeleagaz gustura geratu da. Durangoko Azokan, ganera, bost ordu eta erdi egon zan liburuak sinatzen eta, beraz, irakurleen harrereagaz pozik dago. Gaur goizean Bilbon eta arratsaldean Iruñean ditu aurkezpenak. Etorkizunari begira, bestalde, nondik joko dauen ez dauka garbi idazleak, istorio batzuen hasierea idatzita daukan arren. Ni sortzailea naz, idazlea baino gehiago, inspirazinoak agindu ahala joaten naz sortzen, kalkulu barik; hortaz, hurrengo zer egingo dodan ezin dot jakin, izan leiteke nobelea edo poesia edo batek daki.\nAitor 2011-12-13 15:54 Erantzuna | #1


Bizkaiko Foru Aldundiak Kaixo-Agur eskuliburua aurkeztu du merkataritza eta ostalaritza sektorearen aurrean - Uriola.eus\nBizkaiko Foru Aldundiak Kaixo-Agur eskuliburua aurkeztu du merkataritza eta ostalaritza sektorearen aurrean\nuriola.eus 2018-06-12 09:10 Ekonomia-Lana Bilbo\nLorea Bilbao Euskara eta Kulturako foru diputatuak sektorean euskararen presentziaren inguruko hausnarketan izan da Euskal Museoko klaustroan.\nKaixo Agur eskuliburuaren aurkezpena | Ikusi handiago | Argazki originala\nBizkaiko Foru Aldundiak merkataritza, ostalaritza eta Lanbide Heziketa arloko ordezkariekin topaketa ospatu du Euskal Museoan, bertan, sektorean euskarak duen presentzia eta hizkuntzaren erabilera areagotzeko hausnarketa egin da. Aldi berean, sektore horietako esparru ezberdinetan euskararen presentzia handitzeko gakoak jasotzen dituen Kaixo-Agur eskuliburua aditzera eman da topaketan.\nAldundiak antolatutako topaketaren helburuetako bat izan da esparru estrategiko horietako zenbait eragileen praktika onak elkarbanatzea mahai inguru batean, orotara merkataritza, komertzio, ostalaritza eta Lanbide Heziketa arloko ia ehun ordezkarirekin partekatuz alegia. Euskararen presentzia arlo horietan areagotzeko pausoak emate aldera hausnarketa eta informazio trukaketa izan da goizean.\nGainera, topaketan Kaixo-Agur eskuliburua azaldu zaie ordezkari ezberdinei, izan ere, zerbitzua ongi emateko eta euskararen erabileran pausoak emateko gida da. Besteak beste, langileari eta bezeroari nola egin harrera gordetzen du eskuliburuak, nola kudeatu hizkuntza irizpideak alegia. Jardunaldira datozen pertsonak ordezkatzen duten erakunde edo entitateetan proposamenak aztertu eta erabiltzeko moduan jarri dira eskuliburuan eta bakoitzak bere eremuan erabiltzeko proposamena luzatu dute.\nGida euskaraz, erdaraz, frantsesez eta ingelesez dago, kanpotik datozenak ere euskarara hurbildu daitezen. Bostehun bat ale banatuko dira orotara, Merkataritza, Komertzio, Ostalaritza elkarteen artean eta alor horiek erdaraz jorratzen dituzten Lanbide Heziketako Ikastetxeetan banatuko dira. Horrez gain, eskuliburuak on-line ereduetarako loturak ere baditu eta PDF formatuan eskuratu ahal izango da BFAko publikazio ataletan eta jakinbai.eus web gunean.\nEskuliburua Bizkaiko Foru Aldundiak sortutako ekimena da. Euskara Bizia batzordetik eratorritako Bizkeus ekimenetik irtendako proposamenen bilduma da eta hiru atal ditu; Langile eta Bezeroari harrera, baliabideak eta Bizkeus estrategia.\nEuskararen erabilera sustatze aldera, eskuliburuaz gain mostradore gainean jartzeko euskarri batzuk ere egin dira, langilearen euskara gaitasuna bistaratzeko. Honen guztiaren helburua zera da: alde batetik, arlo ezberdinetako pertsonak eta euskaraz hitz egiteko ohitura gutxi dutenak euskarara hurbiltzea eta erraztasunak ematea euskaraz aritzeko. Bestetik, euskara bistaratzea eskaparateetan, dendatan, eta arreta zuzeneko zerbitzua ematen den guneetan. Azken finean, euskararen erabilera handitzea.\nZer da Bizkeus ?\nBizkeus batzordea Bizkaiko Foru Aldundiak 2016ean jarri zuen martxan, Euskara Bizia batzordeak alor Sozioekonomikoan bide berriak jorratu behar zirela pentsatuta.\nBizkeus ekimena Euskararen presentzia Lan Munduan eta Lanbide Heziketan handitzeko helburuarekin eratu zen, ekarpenak jaso eta neurri eraginkorrak proposatzeko lan taldea da. Zenbait lan topaketa egin ondoren, identifikatu ziren euskaraz lan egiteko eta zerbitzua emateko zeintzuk izango ziren lehentasunezko arlo estrategikoak eta eraginkorrenak euskaraen erabilera handitzeko : Ostalaritza, merkataritza, komertzioa osasungintza, gizarte-arreta eta kultur zerbitzua.\nItunpeko ikastetxeetako langileek hamar eguneko greba hasiko dute aste honetan\nBilbobusen lau orduko lanuzteak egingo dituzte gaur eta ostegunean\nBilbobuseko langileen greba aurrera darrai


Historioa - Hodeiertz Abesbatza\n1983. urtean sortua, eskaini dituen kontzertuen kalitateagatik, bere soinu zainduagatik eta programen originaltasunagatik nabarmendu da Hodeiertz abesbatza.\nEstatuko eta nazioarteko hainbat lehiaketan lehenengo sariak eskuratu ditu. Horien artean aipagarrienak: Sari Nagusia Varna-ko Nazioarteko Lehiaketan (Bulgaria) 1991n; hirugarren sari bat Gorizia-ko Nazioarteko Lehiaketan (Italia) 2003an; eta 3. saria folklore sailean Nazioarteko Tolosako Abesbatza Lehiaketan 2010.ean, Ordiziako Oroith abesbatzarekin elkarlanean.\nNazioko nahiz nazioarteko hamaika jaialditan parte hartu du, horien artean nabarmenduz Sidneyko Operako Concert Hall salan Koru-Musikaren Munduko IV. Sinposiumaren barruan eskainitako kontzertua; koru-zuzendarien Britainiako Elkartearen Urteko Batzarrean izandako parte-hartzea – London 2001; eta Indiako Gobernuaren gonbidapenari erantzunaz Indiako hiru hiri nagusietan (Mumbai, Delhi eta Bangalore) egindako kontzertu-bira 2003. urtean. Donostiako Musika Hamabostaldi ospetsuan ere hainbat alditan parte hartu izan du.\nDiskografiari dagokionean, hauek bereiziko genituzke: Javier Bustoren “Missa Brevis” eta “Missa pro defunctis” ditu grabatuak. Nicolas Bacri musikagile frantsesaren “Ixiltasunaren Ortzadarra” kantata estreinatu eta grabatu zituen Baionako orkestrarekin eta KEA Ahots taldearekin batera. Korurako musika eta jazz musika uztartzen dituen bi CD berritzaileak, Umama! eta Umama II, Larte laukotearekin grabatuak Juantxo Zeberioren moldaketekin.\nHodeiertz abesbatzak eskaini dituen errepertorioak ere ez dira nolanahikoak izan: Thomas Tallis (1505-1585) maisuaren “Spem in alium” 40 ahots mistoetarako obra interpretatu zuen programa polikoral baten barne, Euskadiko Orkestraren egoitzan egin ohi den Maitinées zikloaren barne eta Tolosako Nazioarteko Abesbatza Lehiaketa ixteko kontzertuak eskainiz.\nHodeiertz abesbatzak denetariko errepertorioak eskaini izan ditu. Halaber, Oroith abesbatzarekin eta Euskal Herriko Unibertsitateko abesbatzekin elkarlanean aritu izan da hainbat programa elkarrekin landuz.\nAzken urteetako ekintzen artean, nabarmentzekoak dira 2014an Parisera eginiko bidaia, bertako Paris 8 Unibertsitateak gonbidatuta, euskal musika tradizionala eta garaikidea ezagutzera emateko asmoz.\nUrte horretan bertan Madrilera gonbidatu zuten Tomas Tallis-en “Spem in Alium” (40 ahotsetan) interpretatzeko antzinako musikan aditu onenetako baten zuzendaritzapean, The Tallis Scholars-eko zuzendaria den Peter Phillips.\n2016. urtean, La Caixak antolatutako kontzertu parte-hartzailean esku hartzeko gonbita jaso zuen. G. F. Händelen Mesias obra eskaini zuten, Ensemble Matheus orkestra eta Les Éléments koru profesionalarekin batera, Jean-Christophe Spinosi zuzendari frantses ospetsuaren gidaritzapean.\n2017. urtea berezia izan zen Hodeiertz abesbatzarentzat, ohiko kontzertuak eskaintzeaz gain, KANTIK izeneko ahots-musika zikloa jarri baitzuen martxan. Zikloari esker, Tolosa eta inguruetan abesbatza eta ahots jardunarekin loturiko 4 kontzertu entzun ahal izan ziren, bertako zein kanpoko taldeen parte-hartzearekin.\n2018an, KANTIK zikloaren bigarren edizioa antolatzeaz gain, Valladoliden kontzertua eskaini zuen bertako Alterum Cor abesbatzarekin batera ekainean. Azaroan African Sanctus obra berezia taularatu zuen, 50. Nazioarteko Abesbatzaren Lehiaketa barruan, kontzertu berezi gisa.


Berdeago, Iraunkortasunaren I. azoka Durangon | Ingeniería en eco-tecnologías industriales\nBerdeago, Iraunkortasunaren I. azoka Durangon\n.\t Publicado en 2013/01/16 0\nMu-ko Ekoingeniaritzako gradu berriak Durangoko Ingurumen eta Iraunkortasunaren I. azokan\nUrtarrilaren 25 eta 26an (ostirala eta larunbata, 10:00 – 19:30) Ingurumen eta Iraunkortasunaren I. azoka egongo da Durangoko Landako gunean. Azoka honen helburua garraio iraunkorra, etxebizitzetako eraginkortasuna, birziklapena eta azken berrikuntza bezalako gaien jorratzea dinamizatzea da.\nAntolatzailea Berdeago dinamizazio egitasmoa da. Egitasmo honen lehen helburua, ingurugiroarekin, iraunkortasunarekin zein eraginkortasun energetikoarekin, ustez inplikaturik egon daitezkeen eragile pribatu, publiko zein gizartea sentiberatzea da. Proiektu honen antolatzaileak, Mondragon Unibertsitateko Enpresagintza fakultateko ikasleek osatutako junior enpresa elkarte diren, Snatu eta Jump In! dira.\nEkitaldi honetan gutxienez 50 erakusketari eta 6.000 bisitari izatea espero da. Azoka orotariko jendearentzat bideratua dago eta ostiral goizean ikastoletako ikasleekin bisita gidatuak egongo dira, gai hauetan gazteak heztea ezinbestekoa baita etorkizunean jasangarritasuna bermatzeko. Noski, Mondragon Unibertsitatekook bertan egongo gara erakusketari gisa. Ostiralean, eguerdiko 12tan Javi Oyarzunek MUk 2013-2014 ikasturtean eskainiko dituen ekoingeniaritza arloko bi gradu berriak (Ekoteknologiak eta Prozesu Industrialak batetik eta Energia bestetik) aurkeztuko ditu.\nHorretaz gain, MUk erakustokia izango du azokako 17. standean. Bertan Ingurumen eta Iraunkortasunari garrantzia berezia emango dioten bi gradu berrien inguruko azalpen eta informazio gehiago lortu ahalko duzue zuzenean bertan egongo diren irakasleei galdetuz. Standean bertan Orona Ideoko Innovation City kokagunean ezarriko den Donostiako Campus berriari buruzko bideoa eta maketa ere bertan ikusi ahal izango dituzu, ekoingeniaritzako graduaren kokapen paregabeaz gehiago jakin dezazun. Gainera, “karrera berde” hauetan zer ikasiko den jakin nahi ezkero, katalogoak ere standean bertan har ditzakezu.\nBeraz, ez galdu etorkizunean garrantzi handia izango duten gai eta ikasketa hauei buruzko azoka hau ikusteko aukera! BERTAN IKUSIKO GARA!


Aholkularitza | Emaize\nEgoera jakin batzuei (hezkuntzan, elkarteetan…) aurre egiteko orduan zalantza pertsonalak edo profesionalak dituztenentzat\nSexu-aholkularitza modu eraginkorra da ezinegon, zalantza, kezka edo zailtasunak konpontzeko, esku-hartze labur baten bidez, eta konponbide erraza duten egoerak patologizatu beharrik gabe. Aholkuen bidez dena delako pertsona, bikote, elkarte edo hezkuntza-erakundeari bere gako eta giltzarri berezkoak bilatzen laguntzen zaio.\nEremu publikoan (ikastetxeak, erakundeak, elkarteak…) zein pribatuan (familia…), aholkularitza oso trena aproposa da erantzuna emateko sexu aniztasunaren inguruko zenbait egoerei (haur eta gazteen transexualitatea…), bai eta gizartean onartzen ez diren zenbait jarrera erotiko edo sexualei, cyberbullyingari, bullyingari, eskolan pornografia ikusteari, eta abarri.\nGure zentroan arreta emateaz gain, Gasteizko Udalaren Gazteentzako Sexualitate Aholkularitza kudeatzen dugu 1997an sortu zenetik; bertan, gazteei zein gazteekin lan egiten duten eragileei eskaintzen diegu aholkularitza.\nInformazio gehiago, programa jakin baten inguruko txostena edo esku-hartze zehatz baterako aurrekontua eskatu nahi baduzue, jar zaitezte harremanetan Aholkularitza lantaldearekin.


Zer da IREKIA-Gobernu Irekia?\nIrekiaren helburua Eusko Jaurlaritzaren aktibitateari buruz informatzea da, horrela herritarrek modu aktibo eta irekian parte hartu dezaten. Gainera, elkarlanerako atari honetan nahi duen orok informazioa eskatu dezake, eta baita eskaerak egin.\nZeintzuk dira gobernu irekiaren hiru printzipioak?\nEusko Jaurlaritzak elkar hartuta egiten du lan herritarrekin, enpresekin eta Euskadiko gainerako administrazioekin, lanerako tresna berritzaileak eta elkarlanean oinarritutako lan-metodo berriak guztion eskura jarriz. Herritarrei entzuten diete, benetan elkar hartuta joateko gizarte konektatuagoa lortzeko bidean.\nBa al du Irekiak Creative Commons by lizentzia?\nBai. Hain zuzen, lizentzia hau aukeratu du gobernuak legezko oinarria emateko. Espazio honetan sortzen den informazio, ikus-entzunezko material, multimedia eta bestelakoak herritarren eskura jarriko da. Horrela, eta beti ere iturria eta izena aipatuta, nahi bezala erabiltzeko aukera izango da inongo mugarik eta kosturik gabe.\nIREKIAren zein sailetan hartu dezakete parte herritarrek?\nIREKIAk partaidetzarako eta elkarlanerako hiru espazio ditu:\nGobernuaren proposamenak: herritarrek Gobernuaren proposamenei buruzko iritziak eta zalantzak argitaratzeko pentsatua dago, eta baita Gobernuko sailek bultzatutako lege proiektuei edo ekimenei buruzko iritziak jasotzeko.\nHerritarren eskaerak: herritar bakoitzak Gobernuak garatzen dituen gaien inguruan bere eskaera propioak egiteko gunea da.\nBerriak: Eusko Jaurlaritzaren inguruan sortutako berriekin elikatzen da egunero ataria. Herritarrek bertan parte hartzeko aukera izango dute albisteak iruzkinduz eta iritziak emanez.\nHerritar batek eskaera bat egiteko zein prozesu eraman behar du aurrera?\nHauek dira parte hartzeko eta eskaera bat egiteko jarraitu beharreko pausoak:\nEskaeraren izenburua (gehienez 100 karaktere)\nEskaeraren gaia (gehienez 200 karaktere)\nHelburuen deskribapena (gehienez 500 karaktere)\nZer gertatzen da bikoiztutako eskaerekin?\nEskaera berri batek aurretik eginda dagoen beste batekin zerikusia badu, edo zuzenean erlazionatuta baldin badago, eskaera berri hau baztertua izango da. Hori dela eta erabiltzaileak aurreko eskaera identifikatu eta bertan iruzkina gehitu beharko du.\nZeinek erantzuten die herritarren eskaerei?\nIREKIAk, Gobernuko sailekin elkarlanean, eskaera zein sailek aztertu eta erantzun behar duen erabakitzen du. Gainera, erantzuna ahal den denbora laburrenean ematea bermatzen du.\nNola antolatzen dira Gobernuaren proposamenak?\nGobernuko sailek herritarren parte hartzea bultzatuko dute prozesu parte hartzaileen bidez, eta hauek lau fasetan banatzen dira:\nEusko Jaurlaritzak bere proposamenen berri ematen du material multimediaren publikazioari esker.\nHortik aurrera, interesa duten pertsonek, debatean parte hartzeko aukera izango dute iritzia plazaratzeko, argumentuak azaltzeko eta aldeko edo kontrako botoa emateko.\nBatzuetan, erabiltzaileek aldaketak iradokitu dezakete zirriborroan dauden hitzen edo esaldien inguruan.\nAzkenik, debatearen ondorioak eta gaiaren inguruko dokumentu definitiboa kontsultatzeko aukera izango da IREKIAN.\nGai propioei buruz eskaeraren bat egiteko erabili daiteke IREKIA?\nEz. Eusko Jaurlaritzaren ekintzekin zerikusirik ez duten eskaera guztiak Herritarrentzako Zerbitzura (ZUZENEAN) bideratuko dira bere ohiko tramitazioa egin eta erantzuna haiek emateko.\nEusko Jaurlaritzak galarazi diezaioke sarbidea pertsona bati?\nBai. Eusko Jaurlaritzak edozein momentutan eta aurrez abisatu gabe, erabilerarako baldintzak betetzen ez dituen pertsona orori baliogabetu dezake bere kontua eta sarbidea galarazi IREKIAra. Gainera, Eusko Jaurlaritzak ez du bere gain hartuko IREKIArako sarbiderako ukapenaren inongo ardurarik.\nIREKIAko informazioa sare sozialetan partekatu daiteke?\nBai. Gizarte sareak Gobernuaren aktibitatea zabaltzeko tresna egokiak dira, eta gainera, bere ekintzen inguruko iritziak eta iruzkinak maiztasun handiagoz garatzeko espazioak dira.\nNola babesten dira erabiltzaileen datuak?\nEusko Jaurlaritzak datu pertsonalak babesten ditu, Datuak Babesteko Lege Organikoan, beraren Garapen Araudian eta Datuak Babesteko Euskal Legean ezarritakoaren arabera. Datu pertsonalen babesari buruzko informazio guztia IREKIAko Pribatutasun politika atalean jasotzen da.\nNon gordetzen dira datu pertsonalak eta non kontsultatu daitezke?\nEuskadiko, Espainiako eta Europako arautegiari jarraituz, erabiltzaileen datu pertsonalak Datuen Babeserako Euskal Agentzian geldituko dira erregistratuta fitxategi moduan. Erabiltzaileek erregistroan izen ematea, bertako titularitatea eta fitxategien helburua horrela dela baieztatu dezakete Datuen Babeserako Euskal Agentziaren Erregistroan.


Bermeoko berbalagunak: 2012/03\noraingo honetan Lore izan da, gaur gauean antzerkira joateko bi sarrerak dauzka eta esan digu aspaldi ez dela antzerkira joan, ondo ondo pasa!\n- Nor da? Gari\n- Zer da? Mediterraneo\n- Nor etorri da: Sorkunde\n- Asko gustatzen zait: Hipika\n1- Aspaldiko eta Urrats\n3- Hasi da Ogoño negarrez eta Izaro suspiruke\n4- Euskara eguna.\nOporraldi honetan ez gara elkartuko baina arin helduko da apirilaren 16a eta berriro egongo gara betiko moduan, bitartean ondo ibili eta gitxi gasta!!\nHirugarren buletinaren lehiaketa\nabian dago, eskuratu zeurea eta emaiguzu hilaren 26a baino lehen:\nNon topatuko dituzu? Betiko moduan Kultura Etxean, udal liburutegian, kiroldegian, Hizkuntza Eskolan, Bermeoko euskaltegi bietan: Gotzon Garaitonaindia eta Aek (euskal gunea Atalden), Euskera Sailan (udaletxea, lehenengo solairuan) eta berbalagun taldeetan gaudenon artean banatuko ditugu.\nGogoratu eskuratu duzun lekuan bertan ondo beteta emateko aukera daukazula. Zer bete behar duzu? Bigarren orrialdeko esamesak (nor da?, zer da?), eroglifikoak eta galderen erantzunak. Zurekin kontaktuan jar gaitezen beharrezko datuak ere helarazi behar dizkiguzu: izen abizena, telefono zenbakia eta e-posta.\nZuzen erantzun duzuen guztien artean zozketatuko ditugu antzerkira joateko sarrerak, herrian bertan eta euskeraz antzezlana ikusteko aukera ez galdu!!\nBuletinaren lehenengo orrian azpimarratu ditugu interesgarritzat jo ditugun euskerazko ekintzak, espero dugu proposatzen dizuegun agenda zuen gustukoa izatea.\nAurreikusita badaukazue ekintzaren bat maiatzatik aurrera eta nahi baduzue laugarren buletineko agendan ager dadin bidali egizue bermeoberba@gmail.com posta helbidera apirilean zehar, guztion artean osatuko dugu.\nEskerrik asko aurretiz zuen parte hartzeagatik!!\nSUKALDARITZA : TRUFAK\nNon: Kultura Etxean, sukaldean.\nPartaide kopurua: Gutxienez 7 eta gehienez 20.\nNoiz: Martxoaren 9an, ostiralan, arratsaldeko 18.30ean.\nAzkenean 18 lagun batu gara iluntzeko 8.30ak arte eta ederto igaro dugu arratsaldea. Nabaritzen da aurreko eguneko futbol partidaren giroa, ez ta? Lehenengo eta behin azalpenak adi-adi entzun ditugu:\nGero orea prestatu dugu errezetan zehaztutako pausuak jarraituz:\nEta amaieran bi taldetan banatu gara trufak paperean biltzeko eta erretil txikitxuak etxera eraman ahal izateko.\nHurrengo batean etxean egin eta esango diguzue zelan moldatu zareten!\nBerbalagun taldeak martxoan\nAukeratu taldea eta deitu parte hartzeko, hauek dira abian daudenak baina ez dago arazorik talde berri bat sortzeko:\nTalde txikietan elkartzen gara, hemen daukazue informazioa: topalekua, arduraduna, eguna eta ordua, gehiagorik nahi baduzue jakin.... deitu eta berba egingo dugu!!\nNoiz: Martxoaren 25a baino lehen\nZelan: Lehiaketa bideo bat sortzean datza:\nBi lagunetik gorako taldeetan bilduta sei koplatik hamabira bitarteko sorta bat osatu beharko dugu eta bideo bat grabatu.\nBideoan grabatutako kopla sortak praktikatuaek@gmail.com helbidera igorri behar ditugu.\nGaia: Euskaraz bizi nahi dut, dugu, duzu, zaitut... Kopla horien bidez, euskaraz bizitzeko nahia adierazi beharko da nahi den eran.\nSaria: talde irabazlearentzako bertso-bazkari edo afari bat izango da, bi bertsolariren laguntzaz, taldeak eta antolakuntzak adostutako jatetxe batean.\nEpaimahaia: Bertsozale Elkartea izango da, baina edonork edukiko du bere gustuko bideoa bozkatzeko aukera Praktikatu AEK facebookeko orrialdean.\nLehiaketa helduen euskalduntzeko zein mintzapraktika egitasmoetako edozein erakundetan dabiltzan taldeei zuzenduta dago.\nTalde bakoitzak bertsolari baten laguntza eduki dezake, hala eskatuz gero. Izan ere, lehiaketan parte hartu nahi duten taldeei beren inguruko bertso-eskolak lagundu nahi badie kopla sorta osatzen, elkarlan hori balioetsi egingo da lehiaketan.\nOinarriak PDF formatuan hemendik eskuratu ahal dituzue.\nNor animatuko da?\nDeitu edo jarri kontaktuan


Alfonso Gorroñogoitia hil da. | Elkarbide\nAlfonso Gorroñogoitia hil da.\nEnvío creado Vie, 2019-09-06 21:31 en el grupo ELKARGUNE por Mikel Orobengoa\nArrasateko industria mugimendu kooperatiboaren fundatzaile Alfonso Gorroñogoitia (Arrasate, 1939) hil da gaur, irailak 6, bere etxean, Arrasaten. Jose Maria Ormaetxea uztailean hilda sortzaileen artean azkena zen.\nEskola Profesionalean egin zituen ikasketak eta 1952. urtean Zaragozako Peritu Industrialen Eskolan, Argiketari Peritu Industrial titulua lortu zuen. Union Cerrajeran hasi zen lanean; handik alde egin zuen 1956an, Ulgor martxan jartzeko. 1959tik 1983ra enpresako presidente kargua izan zuen. Fagor Taldeko Kontseilu Orokorreko, Euskadiko Kutxako presidente, eta MCCko aholkulari lanetan ere jardun zuen, besteak beste.\nHain zuen "bizitza osoan zehar balio kooperatiboak defendatzeko eta garatzeko egindako lanagatik" omendu egin zituen Arizmendiarrietaren Lagunak Elkarteak maiatzean, bai Gorroñogoitia, eta bai Ormaetxea.\nGalera handia izan dela uste du Arizmendiarrietaren Lagunak Elkarteko Migel Angel Laspiur presidenteak. "Nik uste Mondragonen kooperatiba izaera gehien ordezkatu duena izan dela Gorroñogoitia, bai bere gizatasunagatik, bai gizon solidarioa eta kooperatiboa zelako, baita oso gertukoa ere, herritarrengandik eta bere herritik gertu. Beti hartu da presidentetzat, hala deitu izan zaio; izan ere, luzaroan izan zen presidente Laboral Kutxan zein Ulgorren. Plaza gizona zen eta Arizmendiarrietaren pentsamendua gizarteari zabaldu zion".\nAzken bi fundatzaileen heriotzarekin lehenengo, Ormaetxearena eta gero Gorroñogoitiarena, ziklo bat itxi dela uste du Laspiurrek: "Hil aurretik omendu genituen zorionez. Orain ziklo bat itxiko da, kooperatibaren alde eta horren garapenaren alde guztia eman zuten pertsona horien heriotzarekin. Atzetik datozenek horien urratsak jarraituko dituzten itxaropena dugu".


Komunikazio EzBortitzari Sarrera_Introducción a la Comunicación NoViolenta | Plisti-Plasta\nKomunikazio EzBortitzari Sarrera_Introducción a la Comunicación NoViolenta\nPublicado en 27 marzo, 2017 por Plisti-Plasta\nKomunikazio Enpatiko EzBortitzari Sarrera ikastaroa aurkezten dugu. Komunikazio EzBortitza Marshall B. Rosenberg-ek garatu zuen 60 hamarkadan eta komunikazio eredu bat baino, bizitzan egoteko moduan eta lengoaia propioa erabiltzean datza non sentimenduak eta beharrak erdigunean dauden. Galdera gakoa da: oraintxe bertan zer dago bizirik neure barruan eta zer behar dut?.\nKomunikazio EzBortitzak gurasoen eta seme-alaben arteko harreman estuak, loturarekin eta enpatikoak izatera laguntzen digu, pertsona guztien bizipena onartua den ikuspegitik harremanak ulertzeko aukera dugulako.\nZure emoziekin zer egin jakitea kostatzen zaizu?\nArgitasuna nahi al duzu gertatzen zaizunaren eta behar duzunaren inguruan?\nErrudunak bakarrik ikusteari utzi nahi al diozu?\nEz dakizu nola eskatu irtenbide bat tartean dauden guztien beharrak kontutan hartzen dituena?\nKomunikazio EzBortitzarekin argiki eta zintzoki adierazi ahal gara gure seme-alabekin eta beraiek enpatiaz entzun ahal ditugu. Komunikazio horrek bortizkeria txikiagotzen du eta lotura sortzen du. Komunikazio EzBortitzak gure pentsamenduen, sentimenduen eta gure ekintzen arduradun egitera laguntzen digu eta, modu horretan, gure bizitzaren baliabide aktibo bihurtuko gara.\nData eta ordua: Apirilak 9, Ozeta (Araba)\nEgitaraua: Igande goiza. Ordutegia: 10:00 – 14:00. –Komunikazio bortitza eta komunikazio ez bortitzaren arteko desberdintasunak. -KEBren lau osagaiak: behaketa, sentimenduak, beharrak eta eskaera. -Oinarrizko desberdintasunak.\nIgande arratsaldea. Ordutegia: 16:00 – 18:00.– Autoenpatiaren prozesua. -Enpatia: barruranzko eta kanporanzko lotura.\nNori zuzendua: Gurasoak, irakasleak, hezkuntza profesionalak, terapeutak eta bere buruarekin eta besteekin beste modu bateko harremanak izan nahi dituzten pertsonak.\nEragilea: Franziska Rautenberg: Psikologoa, Terapeuta eta Komunikazio Ez Bortitzeko formatzailea izateko ziurtagiria jasotzeko Hautagaia. “Ez dago errezeta unibertsalik, baina Komunikazio Ez Bortitzak eskaini ahal dizkizu funtsezko pausu argiak eta, modu horretan, zure bilaketan lagun egin diezazukegu.” https://sentimos necesitamos.wordpress.com\nAportazioa: 60€ pertsona bakoitza.\nBazkaria: Bazkaltzen geratu nahi duten pertsonen taldea egonez gero, antolakuntzak ekintza hori egiteko eta moentu hori partekatzeko lekua eskainiko du.


Konbergentzia teknologikoa: Blockchain eta Adimen Artifiziala – Sherpa.ai Blog\nKonbergentzia teknologikoa: Blockchain eta Adimen Artifiziala\nDuela urte gutxi teknologiak hizkuntzak trukatzeko aukera ematen digu. Lasai bidaiatu dezakegu, hizkuntza asko ez dakizkigun arren, poltsikoan beharrezko euskarria baitugu. Aldi berean, non gauden kontuan hartu gabe ikas ditzakegu hauek, mugikorrean dauzkagun hainbat aplikazioen bidez bertako hiztunekin ikasteari esker.\nHainbat kulturen artean tele-komunikaziorako aukera ematen diguten tresnak sortzeko prest gaude, ezagutzan eta jakiturian haziz, hizkuntza baten hiztegia, gramatika eta adierazpenak ezagutzetik harago.\nMakinei komunikazioa irakasten diegun mendean gaude, eta makinak naturalki adieraztea lortu dugu, baita hitzik gabeko komunikazioan ere. Baina George Bernard Shawk adierazi zigunez, “Komunikazioaren arazorik handiena gertatu den ilusioa da”, aro batean gaude, non hitzak, azkar, etiketa diren, eta horiei kontzeptuak, ideiak, iritziak eta nahasmendua bakarrik lotzen dizkiegun.\nMakinei komunikazioa irakasten diegun mendean gaude, non modu naturalean adieraztea lortzen dugun.\nIparrorratza behar dugu. Errora jo behar dugu, etimologia behar dugu konbergentzia teknologikoaren kontzeptuaren ulermenean orientatzeko eta sakontzeko, Blockchain eta Adimen Artifiziala bezalako etiketak lotuz, hain konplexuak eta aldi berean hain ezagunak diren kontzeptuak adierazten dituztenak.\nBehaketa, biologia eta meteorologia.\nKonbergentzia hitza, latinetik datorren hitz bat da, zehazki, honako osagai hauen batuketaren emaitza da: “Kon-” aurrizkia, “Erabat” hitzaren sinonimoa dena, “vergere” aditzaren baliokidea dena, “-nt-” elementua, “Eragilea” esan nahi duena, eta “-ia” atzizkia, “Nolakotasuna” adierazteko erabiltzen dena. Hau da, agente izatearen nolakotasunaz ari gara, erabat makurtzeko, edo leku edo egoera jakin batean elkartzeko.\nKonbergentzia hitzarekin lotzen dugu kontzeptua, testuinguruaren arabera. Biologian, konbergentzia ebolutiboaz ari gara, espezieen fenomeno ebolutiboak kontzeptualizatzeko, nitxo ekologiko ezberdinetan planteatutako arazo bera “konpontzeko”. Nitxo horietan bakoitzak bizirik irauten du, eta egokitu egin behar dira.\nBiologian eboluzio konbergentea egotea, ezaugarri batean, ezaugarri hori ingurune jakin batzuetan bereziki moldagarria izan daitekeen irtenbide baten froga natural txiki gisa har daiteke, edo, are gehiago, irtenbide hori naturan arazo jakin baterako soilik dela baliagarria arrazoitu dezakegu.\nBata bestearengandik oso urrun dauden uharte batzuetan ainguratuta dauden bi giza zibilizazio, bakoitza bere uhartetik irten nahi duenean irtenbide berera iristen direla dirudi: enbor lehorrekin baltsa bat sortzea. Ideia berean bat egiten dute elkarren artean komunikatu gabe, beste uharteko bizilagunak zelatatu gabe.\nHorrela, Karibe itsasoan eta Sargo Txopa (Archosargus probatocephalus) izeneko Mexikoko golkoan ohikoa den arrain-espeziearen hortzen eta giza hortzen arteko antzekotasuna ikusita, ondoriozta dezakegu hortzeria mota hori irtenbide eraginkorra dela hainbat elementuz elika daitezkeen espezieentzat, eta, horretarako, hagin gogorrekin txikitzeko edo ebakidurak erauzteko aukera izan behar dutela.\nHortzeria hori ezaugarri moldagarria da eboluzioaren historiak orojale izatera “eraman”, “Bateratu”, “Erabat makurtu” dituen espezieentzat.\nBehatzen jarraitzen badugu, meteorologiaren zientzian, konbergentzia- eta dibergentzia-fenomenoei buruz hausnartzen dugu. Iragarpen meteorologiko baten kalitatea eta zehaztasuna areagotzeko, beharrezkoa da horiek aztertzea eta duten dinamika, eguraldiari nola eragiten dioten eta nola ezagutu ditzakegun aztertzea.\nBi aire-korronte horizontal daudenean, konbergentzia gertatzen da, aire-pilaketa gertatzen da eremu jakin batean, lekualdaketaren ondorioz, 4 erreiko kale batek bat-batean errei bakarra izango balu bezala; beraz, eremu horretako zirkulazioa handitu egiten da, eta, alderantziz, bi errei daudenean eta bat-batean, errei gehiago sortzen hasten dira, une horretan ibilgailuak bereizten hasten dira eta kongestioa murriztu egiten da. Aire-masen mugimendua dela eta, aire-masa sakabanatu egiten da eta oso gutxi duten eremuak sortzen ditu.\nAireak atmosferan duen dinamikaz hitz egiteak presio atmosferikoaz hitz egitera garamatza. Airearen dibergentzia dagoen eremu batean, presio atmosferikoa murriztuko da, aireak hutsuneak betetzeko presio gutxien duen eremura jotzen du beti, eta aire-mugimendu horiek zikloi bat edo eguraldi txarraren sinonimo bat eragin dezakete.\nAirearen konbergentzia dagoen eremuan, presio atmosferiko handiagoa izango dugu eta, beraz, antizikloi bat egongo da, hau da, eguraldi ona izango dugu.\nTeknologiaren, softwarearen eta hardwarearen esparruan, biologiako eta meteorologiako konbergentzia kontzeptuetan inspiratzen gara, Blockchain informazioaren teknologiako eta Adimen Artifizialeko bi talde handiren konbergentzia teknologikoa definitzeko.\nBlockchainari buruz hitz egitea, arkitektura digitalaz hitz egitea da, sare saredun sare deszentralizatu batean oinarritua, softwarearekin, modu sistematikoan, sekuentzialean eta nodo horiei guztiei informazio-kate bera enkriptatuta transmititzea ahalbidetzen duena.\nTeknologiaren, softwarearen eta hardwarearen esparruan, konbergentzia kontzeptuetan oinarritzen gara.\nAAz hitz egitea, datuetatik abiatuta aztertu, sailkatu eta iragarpenak egiteko ereduak dituen teknologiaz hitz egitea da, ezaugarri honekin: eredu horiek hobetu (ikasi) daitezke denborarekin, datu berriak jaso ahala, informazioa lortzeko.\nDatuen kalitatea da gakoa, ereduak eraginkorrak izango dira datu-multzoak datu berri eta garrantzitsuekin eguneratzen badira. Konbergentzia teknologikoaz hitz egitea, kasu honetan, lehen hurbilketa batean, honako hau ondorioztatzea izango da: datuak funtsezkoak badira Ia eta Blockchainen eraginkortasunerako, elkarlanaren bidez datuak modu seguruan trukatzea ahalbidetzen badu, truke zintzo, garden eta konfiantzazko sarean trukatzea ahalbidetzen du Blockchainek, segurtasun handiagoz eta datu gehiagorekin parteka daitezen, Blockchainek haietatik informazioa atera baino lehen.\nKonbergentzia teknologikoak hainbat interpretaziotara eraman bagaitzake, hala nola zerbitzuak edo produktu teknologikoak gailu beraren bidez lotzea, edo sustrai desberdinetatik eboluzionatu duten baina arazo berari irtenbidea eman diezaioketen hainbat oinarri teknologiko lotzeko gaitasuna definitzea, Blockchain eta AAren konbergentzia teknologikoa teknologia horiek elkartzeko aukera gisa interpretatzen dugu, ezagutza- eta komunikazio-telekomunikazio baten antizikloi perfektua sortzeko.\nDatuen kalitatea da gakoa, ereduak eraginkorrak izango dira datu-multzoak datu berri eta garrantzitsuekin eguneratzen badira.\nTelekomunikazio ukigarri, zintzo eta gardena, gizakien artean. Eta George Bernard Shawri erantzunez, komunikazio hori izan izanaren ilusioa deseginez.


ATAUNGO EMAKUME ZAINTZAILEEN GENEALOGIA | Emagin\nATAUNGO EMAKUME ZAINTZAILEEN GENEALOGIA\nEmakumeen eremu naturaltzat hartu izan da zaintzarena. Hori problematizatu zuen pentsamendu feministak eta berretsi, kulturala dela izateko eta egiteko modu oro. Bizitza, kultura, ekonomia, politika eta, nola ez, zaintzak. Ibilbide horretan urrats bat eman nahi izan dugu ikerlan honekin.\nAitortza ariketa bat da, Ataungo emakumeen, lehengoen eta oraingoen lan eskergarena. Berrikuspen bat ere izan nahi du: zaintzaren naturalizazioari eta mitifikazioari beste kontzeptu batzuk ere gehitu nahi dizkio. Hala nola eraikuntza, gatazka, kolektibotasuna edota elkarrekikotasuna. Zaintza lanetan murgilduta bizi izan diren langileen egoerarekin fidela izan nahi du lanak: maitasunaren pozaz harago, zaintzearen hazkurak, kontraesanak eta minak ere azalaraziko dituena.\n1950etik 2020 arteko askotariko emakume zaintzaileen genealogia ondu dugu, euren hainbat bizi esperientzia eta munduan egoteko moduen ertzak jasota: generoa, klasea eta arraza ardatz. Bi ildo ditu etnografiak, bata, neskametatik etxeko langiletarako genealogia; bestea, etxekoandreetatik gaur egungo ametarakoa. Aztergai izan ditugu baserri naiz kaleko barruko eta kanpoko lanak, familia-harremanak, amatasunak, adinekoen zaintza, emakumeen eskubideen aldeko borroka, ahizpatasuna nahiz bakardadea.\nEz da emakume guztien kontakizuna; guztiek ez baitute era berean zaindu: zaintzea aukeratu ala ez, zaintzari emanda bizi izan direnak askotarikoak, baina profil berekoak izan dira azken mendean: landa-eremuko, langile-klaseko eta migranteak. Egungo zaintza krisia ulertzeko ariketa ezinhobea da memoria; erresistentzia praktika ere bada memoria egitea, eta horretan lagundu nahi izan du lan honek.\nLan hau Ataungo “Joxemartin Apalategi Begiristain” bekaren baitan egin dugu.


Getxo - Ingurumena eta mugikortasuna - Bioaniztasuna - Ibaiak eta errekak\nGobela ibaia, Bolue edo Larrañazubi erreka y Kukuiaga erreka.\nGobela ibaia da Getxo udalerria zeharkatzen duten ibai-ibilguetan nagusia. Hainbat ibaiadarrek ekartzen diote ura, eta horien artean Kandelu eta Bolue nabarmendu behar dira. Azken horretara, aldi berean, Kukuiaga errekak isurtzen du. Horiek guztiak lursail alubialetatik igarotzen dira, larre ta bazkalekuek, baso natural txikiek eta pinu-sailek osatzen duten paisaian barrena. Paisaia hori, tradizionalki, baserriek osatu dute, beren laborantza eta ortuekin. Gaur egun, ordea, hainbat txalet eta gune urbanizatu sartu dira tartean\nBolue edo Larrañazubi erreka


Ezker Iraultzailea - EAEko hauteskundeak: EH Bildu indartsu hazi da, Elkarrekin Podemosek are gehiago egin du atzera eta PSEk Gobernua emango dio EAJri\nEz Covid 19a, ezta azken asteetako agerraldi berriak ere, ez dira izan arazo Urkulluk EAEko hauteskundeekin aurrera jarraitzeko. Beren politiken aurkako oposizioa geroz eta handiagoa dela eta mobilizazio soziala gainean dutela jakinik, EAJk hauteskunde hauek inposatu ditu, bestela udazkenean zailduko zitzaion egoera saihesteko. Baina nahiz eta kanpaina mediatikoak EAJ garaile handi bezala saldu nahi izan duen, hauteskundeen emaitzek euskal eskuina asebete ezin dezaken errealitatea azaleratu dute: urtarrilaren 30eko greba orokorraren eta Euskal Herriko kaleetan indarra hartzen ari den mobilizazioaren eragin nabarmena. Hori izan da EH Bilduren babesa indartu duena eta euskal langile klase eta gazteriaren ezkerreranzko biraketa azaltzen duena.\nEzker parlamentariaren bozka bateratuak (EH Bildu, E-Podemos, eta bertan PSE ere sartuz) 442.316 batzen ditu, eta berriro ere euskal eta espainiar eskuina gainditzen ditu 26.687 bozketan. Baina garrantzitsuena hemen EH Bilduren gorakada izan da, bozka kopuruan igotzen den indar bakarra baita, 23.516 boto irabaziz aurreko hauteskundeekin alderatuz eta 2020an 248.688 eta 22 eserleku eskuratuz, 2016an baino 4 gehiago.\nHauteskunde hauetako emaitzak %47,14ko abstentzio historikoarekin eman dira. 800.000 pertsona baino gehiagok ez dute botorik eman, guztira 1,7 milioi hautesle daudenean! Abstentzioa nabarmenki handiagoa izan da auzo eta herri langileetan, batez beste %10 gehiago bizitoki aberatsetan baino. Horrek agerian uzten du sektore zabalak ezkerrera mobilizatzeko dagoen tartea eta EAJ garaitzeko dauden aukera argiak.\nAipatzekoa da, halaber, gero eta jende gehiago dela politika instituzional burgesaren aurrean gogaiturik dagoena, eta horri are haserre handiagoa gehitu zaiola, hauteskundeak egitera behartu dutenean euskal geografia osoan zehar pandemiaren berragerpen serioen erdian. EAJk murrizketa basatien eta osasun eta zerbitzu publikoen pribatizazioen agenda aurrera eraman duen bitartean, langileok jarri ditugu hildakoak eta ondorioak jasaten jarraitzen dugu.\nElkarrekin Podemosek zigor gogorra jasa du eskuinera biratzeagatik, aktiboki greba orokorraren aurka egiteagatik eta parlamentuan EAJ babesteagatik. 2016ean 157.334 bozka eta 11 parlamentari izatetik, 2020an 71.759 bozka eta 6 eserleku izatera pasa dira. Alderdi moreak pikutara bidali du kapital politiko ikaragarria, orain dela lau urte hauteskunde orokorretan 333.370 boto eskuratuz EAJ garaitzera eraman zuenetik. Gobernuan PSOErekin duen koalizioak, orain arte galdu duten espazioa berreskuratzen laguntzetik urrun, milaka langileren eta batez ere gazteen aurrean berretsi dute geroz eta zailagoa dela sozialdemokrazia tradizionaletik zerk ezberdintzen dituen bereiztea.\nBestalde, eskuin espainolistak lehendik zekarren hondoratzea sakondu du, garrantzirik gabeko indar bihurtzeko bidean. PP eta Cs koalizioak 68.949 boto eta lau eserleku galdu ditu 2016ko datuekin alderatuta, eta 60.299 botorekin eta 5 eserlekurekin geratu da. EAEn Alderdi Popularraren historiako emaitzarik txarrenak dira.\nAzkenean Voxek Arabatik atera duen parlamentariak, 5.000 bozka eskasekin, ezin du estali eskuina eta ultra eskuina hondoratu egiten direla. Abascalen alderdiak benetan isolaturik dagoela erakutsi du: 17.517 boto lortu ditu EAE guztian.\nPolarizazio soziala ezkerrera eta eskuinera inoiz baino gehiago islatu da hauteskunde hauetan EAJren eta EH Bilduren artean, bai botoetan (%38,76 eta %27,58, hurrenez hurren), bai kanpainan zehar. Komunikabide kapitalistek kontu handiz ezkutatu dute EAJk hiru eserleku igo dituen arren 2016eko hauteskundeen aldean 48.739 boto galdu dituela (2020an 349.429 boto eta 31 diputatu lortu dituzte). Gainera, kontuan hartu behar da EAJk tradizioz PPrengana joan diren hautesleen botoak jaso dituela, azken batean, Urkulluren alderdia ikusi dutelako EH Bildu geldiarazteko eta patronalaren politikak ziurtatzeko aukera baliagarrien gisa.\nJeltzaleen sozio den PSE ere ez dago ezer ospatzeko moduan. Eserleku bat gehiago atera dute duela lau urte baino 4.551 boto gutxiagorekin (121.869 boto eta 10 eserleku 2020an). Aurrera egin ezinik jarraitzeaz gain, ez dute lortu Gobernu zentralaren kudeaketaren etekinik eta euskal eskuinaren ezkutari otzanak bihurtu dira, murrizketen eta austeritatearen agenda bermatuz. Porrot nabarmena, bai PSErentzat, eta baita PSOErentzat ere.\nNorbaitek pentsatzen badu gehiengo absolutuz gobernatuko duen EAJ eta PSEren koalizioak egonkortasuna eta bake soziala bermatuko duela, erabat oker dago. Polarizazio soziala sakondu egingo da, eta litekeena da klase borroka erradikalizatu egingo dela etortzeko dagoen garaian, egungo hondoratze ekonomikoaren testuinguruan.\nKaleko borrokak EH Bildu indartu eta ezkerrera bultzatzen du\nEH Bilduk gehiengoan erakarri du azken urteetan Euskal Herriko kaleak bete dituzten gazte eta langile klasearen botoa. Borroka sindikalaren gorakadak, mobilizazio sozial historikoak eta horien indarrarekin egin zen urtarrilaren 30eko greba orokorrak, Ezker Abertzalearen eta EAJ eskuinaren arteko polarizazioa areagotu dute.\nUrkulluk, patronalaren ofentsibaren eta errepresioaren buruan kokatuz, argi eta garbi erakutsi du langileen eta gazteriaren aurka duen gorroto izugarria. Horren aurrean, EH Bildu mobilizazioaren aldean kokatu da, eta mobilizazioak, gainera, inoiz baino zuzenago seinalatu du EAJ, ustelkeriaren, murrizketen eta pribatizazioaren alderdi gisa; AHTarekin eta erraustegiarekin enpresarien negoziorako ingurumena suntsitzen duen alderdi gisa; Ertzaintzaren errepresioaren, Mozal legearen eta 78ko erregimenaren alderdi gisa.\nEH Bildu, U30eko greba orokorra babestu zuen ezker parlamentarioko alderdi bakarra izan zen, eta beren programan mugimendu sozialen aldarrikapenak ezarri ditu. Egia da, Ezker Abertzaleko zuzendaritza oraindik urrun dagoela ondorioztatzetik autodeterminazioa lortzeko ere EAJren aurka egin beharra dagoela eta ez balizko aliatutzat hartu; azken batean, sozialismoaren eta erabakitzeko eskubidearen aldeko borroka bat eta berbera dela. Baina, bistan dago langile klasearen eta gazteriaren presioa gogor eragiten ari dela EH Bildurengan, Ikasle Sindikatuarekin sinatu duen akordioak edota PSOE agerian utziz lan erreforma indargabetzeko hartu duen iniziatibak erakusten duten bezala. Sektore zabalen artean, ekintza horiek sozialdemokraziaren eta Podemosen ezkerrera dagoen alternatiba sinesgarriago eta borrokalariagoan bihurtu dute.\nElkarrekin Podemosen deskalabrua: Koalizio Gobernuan duten paperaren kritika\n2016ko hauteskunde orokorretan Podemos lehen indarra izan zen EAEn, EAJren aurretik. Ezkerrerako biraketaren eta sortu zuten espektatiba handien adierazle bihurtu ziren, Euskal Herriaren eskubide demokratikoak defendatzen zituztenean eta 78ko erregimenarekin amaitzea planteatzen zutenean. Baina urte hauetan jasan duten eraldaketak eta gobernu-alderdi bihurtzean izan duen bilakaerak marra gorriak gainditzea ekarri dute.\nPragmatismo sozialdemokrataren asimilazioak Podemos jaio zeneko nortasuna ezabatu dute, haserre soziala bildu zuenetik eta sistema kapitalistarekin hausteko zegoen esperantza serio baten ondoren. Catalunyako herriaren borrokari bizkarra eman diote, erabakitzeko eskubidea defendatzeari uko eginez. EAJren murrizketa aurrekontuak babestu izanak eta urtarrilaren 30eko greba orokorraren aurka eskirol moduan aritu izanak atsekabe handia eragin du Euskal Herrian. Euren oinarri sozialaren aurka jartzean, pentsionisten mugimendua zatitzen saiatuz eta erabateko arrakasta izan zen greba orokorra mespretxatuz, Estatu espainiarreko parlamentuan EAJren babesa eskuratzeko helburuarekin, UPren zuzendaritzaren gainbeheraren adierazle oso esanguratsuak dira.\nBerdina esan daiteke Felipe Gonzalezek GALen krimenetan izandako erantzukizuna ikertzeko komisio parlamentarioa ez babesteko agertu zuten jarrera lotsagarriaz. Ondorengo errektifikazioa ez zen askoz hobea izan. Ikaragarrizko samina eragin zuen honek Euskal Herrian eta agerian utzi zuen Podemosen eskuinerako biraketa, bere gobernu-kidea eta Estatu terrorismoan izandako inplikazioa babestera iristeko prest zegoela ikustean.\nElkarrekin Podemosen emaitzak, Galizan izan duten erorketarekin batera, abisu serioa dira eta argi adierazten dute zein den PSOErekin Gobernuan hartu duten papera. Milioika langile eta gaztek argi dute eskuina mehatxu handia dela. Baina emaitzek erakusten dute horrek ez duela esan nahi ontzat ematen dutenik IBEX 35ari eta bankuei 100 mila milioi euro ematea, ERTEekin patronalari diru laguntza ikaragarria ematea, Estatu aparatuari eta errepresio indarrei kontzesioak egitea, etengabe hazten ari den pobreziaren aurrean ezer balio ez duten ogi apurrak eskaintzea eta sistema kapitalistaren eta 78ko erregimenaren joko arauak ororen gainetik defendatzea.\nSozialdemokraziaren ukapenak justifikatzea, eta klase kolaborazioaren eta “batasun nazionalaren” politikari UPk ematen dion babesak, bete betean talka egiten du urte hauetako esperientziarekin, desarmatze ideologikoa bultzatzen dute eta eskuinaren diskurtsoa indartzen dute.\nPablo Iglesias berak zioen EAEko eta Galizako hauteskundeetan jasandako ezbairik gabeko porrotak beharrezko egiten zuela autokritika. Baina, egia esan, bera da hori egiteko prest dagoen azkena. Hauteskunde kanpainan zabaldu nahi izan zuen mezuak, “nahiago genuke Espainian EAJren moduko eskuina eduki”, dena esaten du. Horregatik, EAEn hiru aldeko Gobernua osatzeko egin zuten proposamenak (euren, PSEren eta EH Bilduren artean), Iglesiasen ahotan ez zuen inolako sinesgarritasunik, momentu gakoetan euskal eskuina babesten egon baitira, PSOEk egin duen bezalaxe.\nPrograma iraultzaile baten alde\nHauteskundeetan EH Bilduk izan duen gorakada eta aurrera begira irekitzen den aukera ikaragarriak, ezker parlamentario orok duen bidegurutzearen baitan baldintzaturik dago. Edo gaitz txikiena onartzen da edo langile klasearen eta gazteriaren eskubideak rimotasunez defendatzen dira, patronalari eta bankari aurre eginaz, kalean dugun indarrean oinarrituz.\nLangile klaseak argi eman dio botoa sozialdemokraziaren ezkerrera kokatzen den eta euskal eskuina iraganean baino askoz gehiago desafiatzen duen diskurtsoari. EH Bilduk bide hau sakontzen badu, bere posizio instituzional guztietan, gobernatzen duen udaletxeetan eta batez ere, mobilizazio soziala eta langile klasearen antolakuntza bultzatzen badute, EAJak ateratzen dizkion 100 mila botoak erraz gainditu daitezke. Baina hemen kontua ez da instituzioetako abilezia. Euskal eskuina sozialki makurraraztea da, eta horretarako EAJri eskua luzatzeari utzi behar zaio eta itunetara iristeko aukera ororekin guztiz hautsi behar da. Kasurik hoberenean ere, jeltzaleek beti traizionatuko baitute itun oro.\nUrkulluk eta Ortuzarrek, luzaturik jarraitzen duen esku hori hartzearekin kontatzen dute, kaleetan egoera benetan ilun jartzen bazaie eta euren agintea arriskuan ikusten badute. Horregatik, beharrezkoa da aurrez aurreko oposizioa egitea EAJren aurka eta greba orokorrak ireki zuen bidea sakontzea, programa sozialista, iraultzaile eta internazionalista altxatuz.\nElkarrekin Podemosek hartu duen bideak ez darama inora. Argi erakutsi du non amaitzen den: 78ko erregimenaren aldean. Lan prekaritatearekin, murrizketekin eta errepresioarekin amaitzeko bide bakarra, kaleko borrokaren bidez da, langile klasea antolatuz fabriketan, ikastetxeetan, auzoetan. Horrela lortu ditugu gure eskubide guztiak.\nEzinbestekoa da antolakuntza iraultzaile bat eraikitzea, erabakitzeko eskubidea klaseko politika baten aldeko borrokarekin lotuko duena. Iraultza sozialistaren programa eraman behar da borroka sindikalera, ikasle borrokara, feministara, ekologistara eta antiarrazistara. Sozialismo iraultzailearen eta internazionalismoaren banderaren pean mundu oso bat dugu irabazteko. Hori da, Ezker Iraultzailetik defendatzen dugun bandera.


GEOGRAFIA IKASTEKO SAREAN: Irakeko gerra amaitu da. 2011/12/15\nIrakeko gerra amaitu da. 2011/12/15\nAEBek bandera jaitsita, amaitu da 9 urte iraun dituen Irakeko gerra\nGeorge Bushek 2003an hasi zuen Irakeko gerra amaitutzat eman dute AEBek. Estatu Batuetako bandera jaitsiz eman diote amaiera 9 urteko gerrari.\nObamak amaiera eman dio Irakeko gerrari\nAEBetako presidenteak urtea amaitu baino lehen Iraketik itzuliko diren soldaduei harrera egin die.\nAEBak Iraketik ihesi\nJesus Torquemada, 2011/12/16\nHilaren 31n ez da soldadu estatubatuar bakar bat ere geratuko herrialdean eta Irakek bere independentzia berreskuratuko du orduan.\nAEBak isilpean eta atzeko atetik ari dira Iraketik ateratzen. Une honetan Estatu Batuetako 4.000 bat soldadu geratzen dira bertan eta handik joateko prestatzen ari dira. Hilaren 31n ez da soldadu estatubatuar bakar bat ere geratuko eta orduan Irakek bere independentzia berreskuratuko du. Honela, beraz, Bushek presidente modura bere azken urtean diseinatu zuen erretiratze plana, gero Obamak indarrean jarri zuena, betetzen ari da.\nEstatu Batuetan inork ez du ez garaipenaz ezta porrotaz ere hitzegiten; nahi duten bakarra Irakeaz erabat ahaztea da, 9 urteko gerraren ostean Estatu Batuak nazioartean zuen izen onari ikaragarrizko kaltea eragin baitio. Zeremoniak neurrikoak ari dira izaten. Herenegun Obama presidentea Iraketik iritsi berriak ziren soldaduekin elkartu zen. Atzo, berriz, Leon Panetta Defentsa idazkaria Bagdadera joan zen Estatu Batuen bandera jaisteko ekitaldira. Azken finean guztiek dakite Iraken kontrako gerra Porrot handia izan dela Estatu Batuen interesentzako.\nEz dute Irakeko petrolio guztia kontrolatzerik lortu, ez dute lortu hango lurretan pare bat base militarrekin geratzerik, ezta hango gobernua Estatu Batuentzat guztiz fidagarria izaterik era. Eta batez ere ez dute lortu mugan duen Iraan ahultzerik, justu kontrakoa baizik. Ziurrenik gerta litekeena, zera da, une honetan xiien menpe dagoen Irak Iranengana geroz eta gehiago hurbiltzea.\nAEBek kendu dute Iraketik bandera\nEkitaldi sinbolikoa egin dute Bagdaden. Abenduan erretiratuko dituzte azken lau mila soldaduak. 2003an okupatu zuten Irak, eta helburua bete dutelakoan daude. Aurrerantzean "presentzia diplomatiko esanguratsua" izango dute.\nBerria.info 2011-12-15 - 19:14:05\nIrakeko gerraren bukaeraren ekitaldi sinboliko bezala, AEBek gaur jaitsi dute Bagdadetik euren bandera. Aireportu ondoan daukaten zentro militar batean egin dute ekitaldi ofiziala, eta han izan da Leon Panetta AEBetako Defentsa Departamenduko idazkaria.\nOraindik lau mila soldadu dituzte Iraken, baina urtezaharretan erretiratuko dira, eta aurrerantzean "presentzia diplomatiko esanguratsua" izango dute AEBek. Halaber, "segurtasun" arloko lanetan laguntza emango diote Iraki. "Gu beti izango gara haren lagun", adierazi du Panettak, eta lehentasunak ezarri dizkio: arlo soziala, ekonomikoa eta politikoa.\n2003ko martxoan okupatu zuen AEBetako armadak Irak. Urteotan bere 4.400 militar zendu dira, eta AEBek beraiek jendetza hil ditu. Iturrien arabera, hildakoak 150.000 lagunetik milioi bat artean izan dira.\nSaddam Hussein Irakeko burua 2003ko abenduan atzeman zuten, eta 2006koan heriotza zigorra ezarri zioten.\nAEBek uste du lortu dutela "Irak herrialde askea" izatea bihurtzeko helburua. Al Kaedak indar txikiagoa dutela iritzi diote, eta hezkuntzak eta ekonomiak hobera egin dutela.\nBarack Obamak hartu zuen handik erretiratzeko erabakia, 2009ko urtarrilean AEBetako Gobernuko presidente kargura iritsi ondoren. Iazko irailean plazaratu zuen plana.\nBerria.info 2011-12-15 - 13:29:51\nIrakeko Gobernuak eztanda egin du\nEITB. Jesus Torquemada, 2011/12/22\nEz dira 4 egun ere igaro AEBetako soldaduak Iraketik atera zirenetik eta bertako Gobernua jada lehertu egin da eta horrekin batera areagotu egin da xiiten eta sunien enfrentamendua pizteko aukera ere.\nEz dira lau egun ere igaro AEBetako soldaduak Iraketik atera zirenetik eta bertako Gobernua jada lehertu egin da eta horrekin batera areagotu egin da xiiten eta sunien artean enfrentamendua pizteko aukera ere. Gogoratu xiitak gehiengoa direla eta suniak gutxiengoa. Erdian, arbitro lanak egiten, kurduak dituzte.\nEgoera ez da batere erraza. Nuri Al Maliki xiita den lehen ministroak Tarek Al Hashemi sunia den eta orain arte presidenteorde kargua bete duenari egotzi dio bera hiltzeko konspiratzea. Epaitegi batek joan den astelehenean Al Hashemi atxilotzeko agindua eman zuen eta hori jakitean honek Kurdistan irakiarrera egin zuen ihes.\nKurdistangoa den zati horrek Irak barruan segitzen du erabat autonomoa izan arren, eta Irakeko Gobernuak ere ez du han inongo aginpiderik. Ez du aginpide militarrik ere, Irakeko Armada Kurdistandik kanpo dagoelako eta, beraz, han milizia kurduek agintzen dute.\nMasud Barzani Kurdistango presidenteak uko egin dio Al Hashemi Iraken esku uzteari. Horrek erakusten du Irak praktikan jada bitan zatituta dagoela. Baina horrez gain, Iraken gehiengo sunia duten hiru eskualdek ere Kurdistanen antzeko egoera aldarrikatu dute eurentzat ere, baina xiitek ez diete autonomia hori onartu nahi.\nXiiten, sunien eta kurduen parte-hartzearekin osatu den Batasun Nazionaleko Gobernua Al Hashemik ihes egin orduko lehertu da. Amerikako estatubatuarrak joan dira, baina Iraken egoera egonkortzetik urrun dago.\nIrak. Retirada de tropas y soldados muertos. Balance de diez años de ocupación. MARIANO ZAFRA, ElPaís.com, 15-12-2011\nGráfico: EE UU. El saldo de las guerras. Soldados estadounidenses muertos en los principales conflictos bélicos. MARIANO ZAFRA, ElPaís.com, 15-12-2011\nPublicado por Marta Pelayo Fernández en 4:37 p. m.\nEtiquetas: 2011, AEB, Asia, geografia politikoa, gerra, Irak, Kurdistan, kurduak, suniak, xiitak


Euskaraldia prestatzen ari direnen lana goraipatu du EUDELek | El Diario Vasco\nSociedadEuskaraldia prestatzen ari direnen lana goraipatu du EUDELek\nHamarreko hamailakoa osatu du asteazken honetan Bilbon EUDELen Batzorde Eragileak. / EUDEL\nEkimenarekiko babesa berresteaz gain, herritarrak parte hartzera animatu dituzte alkateek, eta proposatu dute «dinamika hau urteko 365 egunetara zabaltzea»\nMiércoles, 14 noviembre 2018, 12:17\nEUDELen Batzorde Eragilearen bilera egin da asteazken honetan Bilbon, eta Euskaraldia hasteko egun gutxi falta direnez, Euskadiko udalerrien ordezkari diren alkateek Euskaraldiarekiko babesa agertu nahi izan dute berriz ere. Era berean, dinamika hori bultzatzeko, «udalerrietan tokiko errealitateak aintzat hartuta lanean ari diren eragile guztien konpromisoa eta lana« eskertu nahi izan dituzte.\nEUDELen iritziz, Euskaraldiaren gauzarik baliotsuena, hain zuzen, hauxe da: «Ekimenaren izaera parte-hartzaile eta laguntzailea, herritar guztiak, hau da, gizarte osoa, protagonistak izan daitezen lortzea. Egindako lana eskertu, eta, orobat, goraipatu nahi du EUDELen Batzorde Eragileak, udalek eta herrietan sortu diren euskara-batzordeek elkarlanean egindako lana dela-eta; era berean, inplikatu diren eragile guztiei ere eman nahi dizkie eskerrak: herritar anonimoei, euskalgintzako eragileei (euskara elkarteak, euskaltegiak, etab.), mota guztietako talde eta elkarteei (kultur arlokoak, kirol arlokoak, aisialdikoak, etab.) eta erakunde publiko zein pribatuei.\nImanol Landa elkarteburuak azpimarratu duenez, «udalerrietan arnasten da euskara, gure herriaren identitatea, eta pertsonak dira horren iturri nagusiak. Horrenbestez, EUDELek eta Udalak, Euskaraldiaren sustatzaile garen aldetik, funtsezko zeregina dugu, batasunaren eta adostasunaren eredu den dinamika honi jarraitutasuna emateko urteko 365 egunetan, udalerrietan euskararen erabilera modu eraginkorrean haz dadin. Euskaraldiaren xede nagusietako bat da euskara jakin edo ulertu bai baina hitz egiten ez duten pertsonak hitz egitera animatzea, alegia, aktibatzea. Horren aldeko urrats bat gehiago eman dugulakoan gaude».\nGutxi barru aurkeztuko den 'Abenduak 3 – Euskararen Nazioarteko Eguna' adierazpenari atxikitzea adostu du halaber Eudelek\nBestalde, Aitor Aldasoro Beasaingo alkate eta Batzorde Eragileko Euskara ordezkariak adierazi duenez, «Euskal Herriko udalerrietan bide luzea egin dugu, baina oraindik asko dugu egiteko. Kalean euskara zein gaztelania entzuten dira, herriaren ezaugarri soziolinguistikoen arabera, baina euskaraz ez dira aritzen hizkuntza horretan mintza daitezkeen guztiak; horrenbestez, zaindu eta indartu egin behar dugu euskararen erabilera. Hobetzeko dauden arlo askotan, aurrera egiten jarraitzeko beharra dago: lana, merkataritza, euskarazko sorkuntza, euskarazko kultur produktuen kontsumoa, etab. Modu asko daude gure hizkuntza indartzeko, adibidez Ahobiziak sendotuz eta Belarriprestak aktibatuz; horixe da, hain zuzen ere, Euskaraldiaren helburua».\nEUDELen Batzorde Eragileak, halaber, 'Abenduak 3 – Euskararen Nazioarteko Eguna' adierazpenari atxikitzea adostu du, baita berori Euskadiko udalei igortzea ere. Adierazpen hori HAKOBAk idatzi du, eta jendaurrean aurkeztuko da gutxi barru.\nEn libertad sin cargos el acusado de abusar de su bebé de 19 meses Ingresado un niño zamorano de corta edad por ingesta de cocaína y cannabis


Protesta egin dute Zarautzen eta Zumaian errauste plantaren aurka - Urola Kostako Hitza : Urola Kostako Hitza\nZumaiako elkarretaratzea (Juan Luis Romatet).\nErrausketaren Aurkako Mugimenduak deituta, elkarretaratzeak egin dituzte gaur arratsaldean Zarauzko eta Zumaiako Osasun Zentroen aurrean. Gipuzkoako anbulatorio guztietarako egina zegoen deialdia, baina eskualdean bi horietan bakarrik egin dute protesta. Hainbat herritar elkartu dira bi herrietako mobilizazioetan, Osasuna bermatu, erraustegia gelditu lelopean, errauste plantaren aurka.\nZarauzko elkarretaratzea (Amaia Urbieta Arruti).


Armagh konderria - Wikipedia, entziklopedia askea.\nArmagh konderria (Contae Ard Mhacha irlanderaz), Erresuma Batuko Ipar Irlanda osatzen duten sei konderrietako bat da. Britainiaren agintaritzapean dago.\nSlieve Gullion (en)\nLoutheko konderria, Monaghaneko konderria, Downeko konderria, Tyroneko konderria eta Antrimeko konderria\n"Fruitu Baratza konderria" (Orchard County) ezizenez ezagutua da, sagasti zabal eta ugari asko baiditu. Bere hiri garrantzitsuena Armagh da, nahiz eta Craigavonen metropoli eremua haundiagoa izan. 1.254 Km² azalera du eta 159.085 biztanle ditu.\nKonderriak iparraldean Neagh aintzirarekin egiten du muga, ekialdean Downeko konderriarekin, hegoaldean Loutheko konderriarekin Irlandako Errepublikan, eta mendebaldean Tyroneko konderriarekin eta Monaghaneko konderriarekin.\nIpar Irlandako gatazka garaian Armagh konderriaren hegoaldea Europa mendebaldeko eremu militarizatuena omen zen. Eskualdea IRAren gotorlekua izan da eta ondorioz konderriak "Bidelapurren Konderria" ezizena jaso du ("Bandit Country"). Hegoaldeko biztanlegoaren %90 inguruk bere burua errepublikartzat du eta britainiar okupazio militarraren aurka dago.\n2 Hiriak eta herriak\nBlackwater ibaiak Tyroneko konderriarekin ezartzen du muga. Bann ibaiak Armagh konderria iparretik ekialdera gurutzazen du, urak Neagh aintziran isuriaz. Konderriaren mendiak Silver Guillion, Carrigatuke eta Camlough dira.\nArmagh konderriari dagozkion diren uharte asko daude Neagh lakuaren eremuan: Coney Uhartea, Derrywarragh Uhartea edo Padian dira horietako batzuk.\nMetropoli eremu handiena Craigavon da 57.865 biztanlerekin, bertan Craigavon, Lurgan eta Portadown dira partaide garrantzitsuenak. Bestalde aipatu behar da Newry hiriaren mendebaldeko auzoa ere Armagheko konderrian dagoela.\nLurgan/an Lorgain (23.000 biztanle)\nPortadown/Port a' Dúnáin (22.000)\nArmagh/Ard Mhacha (14.590), hiriburua\nCraigavon/Creag Abhann (12.500)\nTandagree/Tóin re Gaoith (3.050)\nIV menderarte Ulaid leinuaren lurraldea izan zen, baina Hiru Collen inbasioaren ondoren XII menderarte Colla "gorria" leinua izan zen nagusi. Konderria hainbat baroierritan banatu zen ondoren eta bakoitzaren jabetza jauntxo desberdinek hartu zuten; O'Rogan, O'Neill eta O'Larkin besteak beste. Normandiarren indarrak gora egin ahala MacCann leinua jabetu zen lurralde guztiaz.\nArmagheko San Patrizio katedrala\nEmain Macha, Irlandako antzinako gotorlekua\nSlieve Gullion mendia\nIan Paisley (1926- ), politikaria.\nArmagheko San Patrizio katedral katolikoa\nArmagheko San Patrizio katedral protestantea\n54°21′00″N 6°39′17″W / 54.3499°N 6.6546°W / 54.3499; -6.6546\nMultimedia: County Armagh\nAzken aldaketa 21 abendua 2019(e)an, 22:13(e)tan\nOrriaren azken aldaketa: 21 abendua 2019, 22:13.


Koronabirusaren onuradunak : hamaikaetabat\nmikel 2020 / 02 / 17\nEgunetik egunera Txinako koronabirusari buruzko berriak gero eta asaldagarriagoak dira. Hedabideek egunean jartzen gaituzte hildakoen kopuruan, Europan dauden kutsatuen bilakaeran eta abarretan.\nHorren harira, prentsak gaixo espainiarrei egindako segimendua aipatzekoa da. Telebista-kate askotan zuzenean eman zuten erien bidaia: hegazkinaren aireratzea eta lurreratzea, ospitalerako ibilbidea, hango egonaldia, senideen bisitaldiak, osasun-langileekiko harremanak …\nArgi dago komunikabideek gaitzari “zukua” atera nahi diotela eta, informatze hutsa alde batera utzita, haratago joan direla. Lehenengo harridurak eta beldurrak konspirazioaren teoriei bide eman diete eta saio askotan gaitzaren jatorria dute hizpide. Erantzulea zein izan den azaltzeko honako teoria hauek zabaldu dira: Trampen erasoa Txinaren nagusitasuna kolokan jartzeko, Txinan bertan arma biologikoak testatzen zituen laborategi batean gertatutako isuria, Taiwanek martxan jarri duen desinformazio-kanpaina eta abar.\nHedabideetan sentsazionalismoa eta beldurra nagusi izan dira eta ziur asko ikaratzeko moduko kontua izango da, baina azken urteotan koronabirusa baino askoz larriagoak izan diren, eta diren, gaixotasun asko izurrite bihurtu dira hedabideetatik urrun. Adibideez, sei segundotik sei segundora haur bat gosez hiltzen da hirugarren munduan. Zorionez, edo zoritxarrez, lekutan hiltzen diren haurrok ezin gaituzte kutsatu, ezta munduko ekonomia kolokan jarri ere.\nOrain gutxi osasun-arloko aditu bati galdetu zioten ea nortzuk ziren Txinako birusaren onuradun nagusiak eta erantzuna erabatekoa izan zen: hedabideak.\nDiozun bezala, egia da gugandik urrun ikusten dugunak ez gaituela kezkatzen (goseak, kasu) eta ez dela, horrenbestez, albiste; badirudi, ordea, koronabirusa ez dela txantxa (pandemia ere bihurtu bailiteke), Cavadas medikuak berak adierazi duenez.


← GAZTEBILAN Programa\nLizitazio iragarkia, Irungo adinekoentzako gizarte zentroen dinamizazioa kontratatzeko →\nDiru-laguntzak Arautzeko Ordenantza eta honi dagozkion eranskinak behin betiko onartuak izan zirenez, zeinak, 2004ko abuztuaren 2ko 146 zenbakia duen Gipuzkoako Aldizkari Ofizialean argitaratuak izan baitziren.\n2005eko uztailaren 5ean, goian aipaturiko diru-laguntzak Arautzeko Ordenantza Orokorreko 4.1 artikuluaren aldaketa behin-betiko onartu zenez.\nHondarribiko Udalbatzak 2016ko ekainaren 23ko bilkuran, dirulaguntzak emateko oinarri arautzaileak onartu ditu, eraikinen ikuskapen Teknikoa (E.I.T.) eta ikuskapen horren ondoriozko obrak egiteko.\nAlkatetza-Lehendakaritza honek, hauxe\nLehendabizi. Hirigintza Departamentuko diru-laguntzak Eraikinen Ikuskapen Teknikoa egiten laguntzekoak (E.I.T.) eta ikuskapen tekniko horren ondoriozko obrak egiten laguntzekoak, deialdia egitea, 2016ko ekainaren 23an Udalbatzak onartutako Oinarrien arabera.\nBigarren. Ondoko baldintzak bete beharko dira diru-laguntza jaso ahal izateko: Elkargoaren titulartasuneko Eraikinaren Ikuskapen Teknikoaren txosten–galdetegia eta diktamena ematea; beharrezko dokumentazio eta zuzendaritza teknikoa aurkeztea; Ikusketa-diktamenean zehaztutako obrak egitea, eta obrak eraikineko osagai komunei eragitea; eta diktamena eta obren zuzendaritza eta burutzapena 2017. urtean eta aurrekontu aurreikuspena amaitu bitarteko epean egitea.\nHirugarren. Emango diren diru-laguntzen kopurua 60.000 €koa izango da, gehienez, A-3166/17 aurretiko baimenaren gain.\nLaugarren. Eskaerak aurkezteko epea, iragarkia Gipuzkoako Aldizkari Ofizialean argitaratzen den egunetik hilabete 1.\nBosgarren. Diru-laguntzak eskuratu nahi dituzten Jabekide Elkargoek ondoko dokumentazioa aurkeztu beharko dute BAZ bulegoan jendaurreko ordutegian:\na) Araututako diru-laguntza eskabidea, A Eredu moduan doan agiria, behar bezala beteta.\nb) Nortasunaren egiaztagiria (kasu bakoitzean dagokiona: NAN, estatutuak, eraketa eskriturak dagokion erregistroan inskribatuak, erregistroan emandako ziurtagiria etab.).\nc) Identifikazio Fiskaleko Kodearen fotokopia.\nd) Banketxe edo aurrezki kutxak emandako agiria, urte horretan kontu korrontearen titularra bera dela egiaztatzen duena.\ne) Eusko Jaurlaritzaren ebazpenaren jakinarazpena, bertan adierazita eraikina osorik edo zati batean birgaitzeko diru-laguntza eman zaiola.\nf) Eraikinen Ikuskapen Teknikoaren dokumentua, E.I.T.a.\ng) Obretarako Lizentziaren kopia.\nh) Eusko Jaurlaritzen ebazpenaren jakinarazpena; bertan onartuta azalduko delarik elkargoaren jabetzarako birgaitze bakandu edo integraturako laguntza.\ni) EITaren arabera epe ertainean programatuak diren jarduketetan, obren memoria deskribatzailea aurkeztuko du.\nj) Gabeziak konpondu izanaren egiaztagiria eta obren azken egiaztagiria, behar bezala ikuskatua beharrezkoa den kasuetan, edo obren proiektu teknikoa beharrezkoa ez den kasuetan, EITari buruz indarrean dauden xedapenetan araututako eredu ofizialera egokitutako gabeziak konpondu izanaren egiaztagiria.\nk) Esku-hartzearen gastuen zerrenda sailkatua, eta bertan hartzekoduna, agiria, zenbatekoa, egiaztagiria egin zenekok data, eta ordainketa data adierazita.\nl) Eusko Jaurlaritzak ebatzitako egindako obraren ziurtagiria.\nSeigarren. Diru-laguntza eskaerak eta dagozkion dokumentazioa B.A.Z. (Biztanleen Arreta Zerbitzua) bulegoetan aurkeztuko dira, Hondarribian, Kale Nagusiko 20 zenbakian.\nZazpigarren. Hirigintza departamentuko teknikariek aztertuko dituzte eskaerak eta Hirigintza Batzordeak egingo ditu horien proposamenak; ondorena Alkatetzara igorriko dituzte, ebazteko eskumena duen organoa baita.\nZortzigarren. Ez du Eskaera berritzeko aukerarik izango.\nBederatzigarren. Gainontzeko guztian, indarrean dagoen araudiak xedatutakoa beteko da, hau da: Indarrean dagoen diru-laguntzak Ematea Arautzen duen Udal Ordenantza; azaroaren 17ko 38/2003 Lege Orokorra, Diru-laguntzei buruzkoa, eta horrekin lotutako gainerako araudia.\nHondarribia, 2017ko abenduaren 14a.—Txomin Sagarzazu Ancisar, alkatea. (9012)\nSarrera hau Diru-laguntzak, Ekintzaile-komunitatea kategorietan argitaratu da eta dirulaguntzak, eit, etxebizitza, hondarribia, ikerketa, inspección, itv, subvenciones, vivienda etiketarekin. Gorde permalinka.